url: =Thukhente 20 | Siantongluan.net\nThukhente 20 |\nTua ciangin Israel mite khempeuh, Gilead gam zong a kihel, Dan panin Beersheba dong hong kuankhia uh a, Topa kiang Mizpah-ah mihing khat bangin mihon hong kikhawm lian uh hi.\nIsrael minam khempeuh sung pan makai khempeuh, namsau tawi khe galkap mihing tul za li, Pasian mite kikhopna-ah amau mahmah kipia uh hi.\n(Tu-in Israel mite Mizpah-ah a paina thu Benjamin mite in za uh hi.) Israel mite in, "Hih bang tatsiatna hong pianna thu hong gen in," a ci uh hi.\nTua ciangin a kithat numei pasal, Levi mipa in dawngin, "Benjamin-te gam Gibeah-ah kei leh ka zineu a taam dingin ka tung uh hi.\nTua ciangin Gibeah mite kei langah hong pang uh a, zanin kote omna inn hong umcih uh hi. Amaute in kei hong that nuam uh a, ka zineu buangawpin tu-in amah si hi.\nTua ciangin ka zineu la-in ka semnen a, Israel-te luah gamsung khempeuhah ka hong hawm hi. Bang hang hiam cih leh amaute in Israel-te lakah kihhuaina leh lanluat khialhna gamta uh hi.\nEn un, no Israel mihingte khempeuh aw, na ngaihsutna uh gen un la, hih lai-ah kikum un," a ci hi.\nTua ciangin mi khempeuh mihing khat bangin ding lianin, "Eite khempeuh khat zong i puanbukah pailoin, eite khat zong i inn-ah i ciah kei ding hi.\nTu-in Gibeah tungah eite hih ding thu in: Tua khua a sim dingin aisanna tawh i pai ding a,\namaute in Israel-te sungah lanluatna tawh a khialhna uh hangin Benjamin-te gam Gibeah a thuk theihna dingun mite-a ding annek tuidawn a pua dingin Israel minamte khempeuh sung panin mi za khat sung pan mihing sawm, tul khat sung pan za khat, tul sawm sung pan tul khat i la ding hi," a ci uh hi.\nTua ahih ciangin khuapi a sim dingin Israel mite khempeuh kikhawm uh a, kipawlin mi khat a bang uh hi.\nTua ciangin Israel minamte in Benjamin minam khempeuh kiangah mi sawl uh a, "Note lakah a piang thu pen bangzah tatsiatna ahi hiam?\nTua ahih ciangin tu-in kote in amaute thatin Israel-te sung panin siatna ka phiatkhiat theihna dingun Gibeah khuasunga om a mi ginalote hong piakhia un," a ci uh hi. Ahih hangin Benjamin-te in a sanggam uh Israel mite thu ngailo uh hi.\nTua ciangin Israel mite do-in a kuankhia dingin Benjamin gamsung khuapite panin Gibeah khuapi-ah hong kituah uh hi.\nBenjamin mite in tua ni-in amau khuapite panin, Gibeah-ah a teng a kitengkhia mihing za sagih banah, namsau a tawi mihing tul sawmnih leh tul guk a khawm uh hi.\nHihte khempeuh lakah mi a kitengkhia a veikhoi za sagih om a, amaute khempeuh pen suang tawh samzang kapin a khiallote ahi uh hi.\nIsrael mite in Benjamin-te simloh, namsau a tawi mihing tul za li khawm uh a, hih mite khempeuh galsiam mi ahi uh hi.\nIsrael mite dingin Bethel-ah paito uh a, "Benjamin mite a sim dingin kua pai masa ding ka hi uh hiam?" ci-in Pasian a dong uh hi. Topa in, "Judah minamte paito masa ding hi," a ci hi.\nTua ciangin Israel mite zingsangin tho-in Gibeah khua a sim dingin giahphual a sat uh hi.\nTua ciangin Benjamin mite a sim dingin Israel mite kuankhia uh hi. Israel mite in Benjamin mite a sim dingin Gibeah-ah a gualin va naih uh hi.\nBenjamin mite Gibeah pan hong kuankhia-in tua ni-in Israel mite tul sawmnih leh tul nih lei-ah a tuksak uh hi.\nAhih hangin Israel mite kihanthawnin a ni masa ni-a a panna mun mah uhah gal pangkik uh hi.\nTua ciangin Israel mite paito-in nitak dong Topa mai-ah a kap uh hi. Amaute in Topa kiangah thu dongin, "Ka sanggam uh Benjamin mite a sim dingin gal phualah ka naihkik ding uh hiam?" a ci uh hi. Topa in, "Amaute a sim dingin kuanto un," a ci hi.\nTua ahih ciangin Israel mite a ni nih ni-in Benjamin mite a sim dingin hong nai uh hi.\nAmaute a sim dingin a ni nih ni-in Gibeah panin Benjamin-te hong kuankhia uh a, Israel mite tul sawm leh tul giat lei-ah tuksak uh hi. Hih a site khempeuh namsau a tawi mite ahi hi.\nTua ciangin Israel mite khempeuh, galkap vekpi paito-in Bethel-ah tungin a kap uh hi. Tua lai mun Topa mai-ah amaute tu-in nitak dong tua ni an tang uh a, Topa mai-ah meihal biakna leh thunuama biakna a pia uh hi.\nIsrael mite in Topa thu dong uh a (bang hang hiam cih leh tua hunin Pasian Thuciamna Singkuang tua lai-ah om a,\nAaron tapa Eleazar tapa Finehas in tua lai-ah tua hunin na sem hi), "Ka sanggam uh Benjamin mite a sim dingin kuankik lai ding ka hi uh hiam, tua ahih kei leh khawl ding ka hi uh hiam?" a ci uh hi. Topa in, "Paito un; bang hang hiam cih leh zing ciangin amaute na khutsung uhah kong pia ding hi," a ci hi.\nTua ahih ciangin Israel-te in Gibeah kiimah a pangsim dingin mi koih uh hi.\nIsrael mite a ni thum ni-in Benjamin mite a sim dingin kuanto uh a, a hun dangte-a mah bangin Gibeah langkhatah pang uh hi.\nTua ciangin amaute a do dingin Benjamin mite hong kuankhia uh a, khuapi panin amaute kipaikhia sak hi. A hun dangte-a mah bangin amaute in Bethel lamah a paito pen leh Gibeah lamah a pai lam lianpi, leh gamlakah Israel mite sawmthum bang that uh hi.\nTua ciangin Benjamin mite in, "A masa-a mah bangin i mai-ah amaute tai uh hi," a ci uh hi. Ahih hangin Israel mite in, "Eite tai-in, khuapi panin lam lianpi-ah amaute paikhiasak ni," a kici uh ahi hi.\nIsrael mite khempeuh amau omna mun panin dingin Baaltamar-ah a gualin pang uh hi. A pangsim Israel mite Gibeah nitumna lam amau omna panin hong dingkhia uh hi.\nGibeah khua a sim dingin Israel-te khempeuh sung pan a kitengkhia mi tul sawm hong kuan uh a, a galdo uh haksa mahmah hi. Ahih hangin Benjamin mite in amau-a dingin siatna a naina thu theilo uh hi.\nTua ciangin Israel-te mai-ah Topa in Benjamin-te a zo hi. Israel mite in tua ni-in Benjamin mite tul sawmnih leh tul nga leh za khat that uh a, hih a site khempeuh namsau a tawi mite ahi uh hi.\nTua ahih ciangin Benjamin mite in a guallelhna uh kimu uh hi. Israel mite in Benjamin mite awn uh hi; bang hang hiam cih leh Gibeah khua a sim dingin a koih uh a pangsimte muang uh hi.\nTua ciangin a pangsim mite manlangin hong pai-in Gibeah khua sungah lut uh a, a pangsim mite in namsau tawh khuapi mi khempeuh vatgawp uh hi.\nIsrael mite leh a pangsim mite a kiciamna lim in, amaute in khuapi sung panin meikhu lianpi a suahsak toh uh ciangin\nIsrael mite galsim dingin hong tum ding uh hi. Tu-in Benjamin mite in Israel mite sawmthum bang vatgawpin thah ding kipan uh hi. Amaute in, "A masa-a mah bangin eite mai-ah amaute kivattuk gawp taktak hi," a ci uh hi.\nAhih hangin amau kiciamna lim meikhu khuapi sung panin suakto dingin a kipat ciangin Benjamin mite nunghei uh a, a khuapi bup a khu-in vantungah a kahto a mu uh hi.\nTua ciangin Israel mite hong kilehhei uh a, Benjamin mite lungkia uh hi; bang hang hiam cih leh amau siatna ding a naina thei uh hi.\nTua ahih ciangin Israel-te mai panin amaute kileh kikin gamlak lam manawh uh hi. Ahih hangin gal in amaute pha a, khuapi sung panin hong paikhia mite in amaute leh a pawlte uh kikalsung tengah amaute sumai uh hi.\nAmaute in Nohah panin nisuahna lamah Gibeah gal ciangdong Benjamin mite delhin tuancilin vatgawp uh hi.\nBenjamin mite sung pan galhang mihing tul sawm leh tul giat tuk uh hi.\nTua ciangin a dangte kihei-in sehnel gam lam Rimmon Suangpi-ah tai uh hi. Amaute mihing tul nga lam lianpi dungah si uh a, Gidom ciangdong nakpi takin amaute kidelhin tul nih kithat hi.\nTua ahih ciangin tua ni-in Benjamin-te a si khempeuh, namsau a tawi galhang mihing tul sawmnih leh tul nga ahi hi.\nAhih hangin mihing za guk kihei-in gamlak lam Rimmon Suangpi-ah tai uh a, Rimmon Suangpi-ah kha li sung om uh hi.\nTua ciangin Benjamin mite a sim dingin Israel mite kithawi kik uh a, namsau tawh a mi a sa-in a muh khempeuh uh vatgawp uh hi. A muh uh khuate khempeuh mei tawh a hal uh hi.\nTedim Lai Siangtho / Laibu: Thukhente 20


timestamp: atn

url: =Mount Khumbila Mountain Information\nMount Khumbila – Climbing, Hiking & Mountaineering information\nMount Khumbila mountain guide\nPhoto credit: Rob Whiteley\nElevation: 5761 m\nSelect Mount Khumbila Location Map Detail:\nUse this relief map to navigate to mountain peaks in the area of Mount Khumbila.\n10 other mountain peaks closest to Mount Khumbila:\n1. Kwangde (6178 m) 7.5 km\n2. Pharilapcha (6017 m) 8.0 km\n3. Taboche (6542 m) 9.4 km\n5. Kongde Ri (6187 m) 9.9 km\n6. Gokyo Ri (5340 m) 12.4 km\n7. Nirekha (6069 m) 13.2 km\n8. Kangtega (6782 m) 13.7 km\n9. Lobuche East (6119 m) 15.0 km\n10. Pokalde (5806 m) 15.5 km


url: =UK in nungkum Nuclear Missile asit alawhsapna thu Media in pholak khiata ~ TK Lian :: ZOMI DAILY\nUK in nungkum Nuclear Missile asit alawhsapna thu Media in pholak khiata ~ TK Lian\nposted on 24 January 2017 at 8:55 am UTC+9:30 Lomkholna: News, Thangkhanlian, World\nJan. 24, 2017: Nung kum June kha-in UK in Trident submarine panin nuclear ballistic missile sitna (tests) a neih pen a nasep ding bangin nasem lo (malfunction) in a len’na kawi len’ (veering off courrse) gawp napi UK ulian ten lawhcing mah hi ci uh hi. Ahih hangin hih nuclear ballistic missile sitna a lawhsapna thu The Sunday Times in a lawhsapna thu pholakkhia hi.\nUK in kum li sungin nuclear missile a sit masak kikna hi a, The Sunday Times in a nuclear missile Florida tuipi pang panin kikap a, America leitang kha dek tak hi ci hi. Hih thusim pen UK Prime Minister Theresa May kiangah BBC interviewer Andrew Marr in a interview na uh-ah li vei tak a dot hangin Theresa May in dawng nuam lo hi.\nTua banah Theresa May in Parliament ah zong hih thu pulak khia nuam lo a, July kha-in Parliament in nuclear missiles puakna dingTrident submarine thak li bawlna dingin UK sum pounds billion 40 ($49.75billion) kiim a thukimna dingin Parliament (House of Commons) na khem in thuzawh hi.\nUK in nuclear missile sitna a lawhsapna hangin UK Defense Secretary Michael Fallon in parliament ah Trident submarine-launched fleet ballistic missile thu dotna tuak ding hi. Michael Fallon in nung kum June in Trident II D5 missile kici Florida tuipi pangah sitna kinei in a nasep ding bangin a sep loh manin hih thu Parliament ah dotna tuak ding hi ci-in Nipini in Telegraph newspaper in suaksak hi.\nSource : Sputnik and Reuters/ Thang Khan Lian\nPrevious: Na khangno lai in nang hong piangsakpa phawk in ~ T. Sawm Lian\nNext: Trump Organisation panin Trump kitawpta & Trump Organisation thu tomkim ~ TK Lian\nVondeih Kep Ding – 99 (Dimno’ Pa)


url: =LAIBU HOIH LEH HOIHLO. Gelh - Lian Than Tuang - Laibu Saal\nHome > Thuluui/Articles > LAIBU HOIH LEH HOIHLO. Gelh - Lian Than Tuang\nLAIBU HOIH LEH HOIHLO. Gelh - Lian Than Tuang\nLaibu hoih leh hoihlo\nNaupang, naungekte tung lai I sim sakciangin, lakam dan, a dung a vai a kituak, kammal kizom, laigual kitah nei cihte sim ding hoih ahihi. Amau ii lunglut dingin zongh, mel (colour) tuamtuam omte zongh kisam veve ahihi. Naupangte aa dingin, a thu kibang kikkik ahihloh ding kisam hi. Ahizongin, a laimalte a kithuap kikkik ding pen hoihzaw ahihi. Adeihnate, thulu khat leh khat kibangin, a thu kitukalhlo ahih ding zongh kisam ahihi. Naupangte kimawlna ding milim nono, thau leh mawtaw cihbang tuamtuamte na piakciangin, tuate lakah, laibu zongh helhin, koih khawm den hamtangin. Laibu pen mumu sakin, Laibu tawh kinai sakin, Laibu mai-ngap sakin.\nGol khitciangin ken bang uuk cih, theih ding kisam ahihi. Uukna zui-in, khat leh khat aa ding, laibu ii hoihna, manphatnate hong kibang nawnlo ding ahihi. Uukna cih zongh pen, kiim leh paam in thu tampi tak sai ahihi. Muhna, zaakna tuamtuam tungtawn panin, theinopna lungsim tawh sim ding laibu (laihawm, lai kigelh limlim) pawlkhat om ding aa, uukna lungsim tawh simnop pawlkhat hong om ding ahihi.\nZawlthu bu, ciamnuih bu cihbangdan ahizong, tangthu bu, biakna thubu, leitung khantohna thubu, kiim leh paam thupiang thugenna lai cih bangdan ahizongin, mi minthang, a zahtak huaite tangthu, tuate ii thugen hoih tuamtuamte cih bangdan ahizongin nam tampi om ahihi.\nTuate sungpan, mailam ding ngaihsunte in, tangthu thei nuam uhhi ci-in, lailam thukan mipil tampi in gen uhhi. Zawlthu leh ciamnuih cih bang, phuahtawm tangthu (a lauhuai thu, kilaina thu, cbd..) te pen kum tawm akl a picing lungsim nei nailote akl a mah leh a mah ii nopsak ding a ngaihsun pak cih bang dante lakah tam phadiak hi ci uhhi.\nLeitungah laibu khat bek a simte pen, mi lauhuai ahi uhhi ci-in, kigen hi. Laibu khat bek cihna ah, a ma uuk bek a simte, a ma theih nop bek a simte, a ma nopsak bek a simte cihna ahihi. Laibu bu khat bek cihna hiloin, thu pai, thu gui khat bek a simte cihna ahihi. Laibu nam khat bek asimte, laibu hoihlo a sim khate pen, thu langlekin ngaihsutna nei thei uh ahihi. Thute langmuhin, ngaihsut kaak theilo uh aa, teehpih ding thudang theih neilo uh ahihi. Laisimlote ahih leh bel, gen kul nawn vetlo lai ding hi. Tua ahihmanin, laibu khat, lai kigelh khat limlim pen, kua ii gelh hi aa, bangthu hiam a gennop cih pen I tel ding kisam ahihi. A lai bek hiloin, laigelhte zongh teel siam ding kisam ahihi. Tuahang mahin, laigelh siam minthang leh minthanglo cih bangdanin, laisim mite in a ciamteh uh ahihi. Kua kipawlna ii hawm laibu hi aa, tua kipawlnate ii ngimna leh tupna te-in, bang hiam cih thei hilehang, a sung aa lai kigelhte pen, sim ma-in seh li suah seh khat bang ngaihsut kholh theih ahihi.\nLeitung khantohna tawh kizui laibu tuamtuamte (Gtn. IT laibu, Science laibu, cbd...) Zolai in a om zawh kei aa leh, namdang lai mah I tu I tate in a sim uh hong kul ding ahihi. Tua pen, Zolai ii manphatna khat a kiamsuk pah ahihi. Tua panin, Zolai sim ding mi hong kiam tuam ahihi. Zolai sim hong kiam leh, Zolai thei hong kiam ding ahihi. Tua ahihmanin, Zolai tawh thu leh la kim takin, tampi I gelh khiat zawh ding kisam mahmah ahihi. Aneng atawng dongin, gelh zo lel lehang zongh val hetlo ding ahihi. Gtn. vasa thu, singkung lopate’ thu, ek thu dongin...\nLaibu hoih simhuai leh simhuailo cih zongh mi (laisim uukte, laibusaal aa nasemte, I sia tuamtuamte,cbd...) te tungah dot bawl ding pen hoih veve ahihi. Laisimna in, a kigelh laite thu bek hong theisak hiloin, kammal zat zia cihte leh laigual paizia, laigelhzia cihte dongin, hong khangto sak ahihi. I khuak zongh hong tangtang sakin, ciaptehna tha zongh hong khang sak ahihi. Laibu khat hoih ding maw, hoihlo ding cih pen, atung tuamna tawh khentat pahpah kha kei-in. Laibu pen,a thak a lui cih en kei-inla, sim ngei khin maw, sim ngei nailo cihte et zawk ding pen thupi mahmah ahihi. Tuabek thamloin, sim kikkik huai maw, sim kikkik huailo cih dongin laibu hoihna leh manphatnate thei aa thupit sak zawh ding kisam mahmah ahihi.\nSource : Zolai Khanggui(Laibu), Innpi.\nLai gelh pa in Zomi eLibrary / Laibusaal ading in phalna hong Piak ngiat ahi hi.\nItem Reviewed: LAIBU HOIH LEH HOIHLO. Gelh - Lian Than Tuang Description: Rating: 5 Reviewed By: Cinpu Zomi


url: =Laibung Khua mincipna ~ Rev. Kam Do Thang :: ZOMI DAILY\nposted on 1 September 2015 at 6:04 pm Lomkholna: News, Zomi\nLaibung Khua mincipna\n(Khua siansuah dawi hawlkhiatna)\n2015, July kha sung in ni 10 vaal nguah ciin aa, khamtung gam mun tampi tui khang, mincim in innsia, losia leh lei(bridge) tampi tui in taai in kisia hi. Bang hang hiam? Geologist Science lam te-in ih leitang niplua, kenlua na cihi, “Sih ciang paulap zong” ih cih mah bang in “kua mawh na hiam” a ci zong om hi. Bangladesh tuipi pan Typhoon huihhualpi hong lutto a hihman in Khamtung gam Hakha, Tedim, Thangmual nisuahna lamte kisia phadiak hi. Pasian thu tawh cileng hun nunung tun ding a liim hong ki laklak hita hi. Minam mawh na, khuami mawhna, siate mawh na a tuamtuam a ci zong om hi. Mawhna hang ci leng-a cimlo munte pen a cimna mun te tawh gamtat na-lung sim ki lamdang lo, a ki bang vive mah hi. Kimkhat te mawhsiat thu in Laibung khua tawh ki sai in, 2014 kumbei-2015 ki pat lam in, thusuak-dawi not thei pawl khat hong pai in, khang lui lai, a sawt mahmah Ciimnuai hun pan aa ki bia, khuasiam thoih (thai) na tualsuang teng lumlet in, kalkhia ngawp hi. Tuamun ah steel khuam tung ah singlamteh lim tuang dialkhai (flag) ki khai hi. Tua thusuak dawinot te pen Nagate khat leh Mindat te khat ih makaih ki ci hi. Tamdeng le Tuivial khua te pan hong pai hi aa, tua te paina teng ki cim citciat hi.\nLaibung cih pen India lam aa om Hmar pau hi aa, sanggam bul (Laizom-laiguizawng) cih na hi. Zangtui hausa Pu Thawng Za Cin in Mualbeem ah a ki teenma-in, Laibung ah kiteeng ngei hi ci-hi. Tua nung ah Hatzaw te Teel Pau khan hun dong khangto in minthang mah mah hi. Laibung te leh Sihzangte ki pawl in Kawlte vasim uh aa, zo ngawp in Laibung a tunciang un “Laibung Ngaallaa” sa uh hi. Sihzang teng in a khua uh a tun ciang un tua laasa in pawibawl uh aa, tudong Sihzang sung ah “Laibung NgaalLaa” pen a pha mawh in ki sa hi. Dimpi te tawh ngamkang (meikang) huhau in kisuam ngawp uh aa, Laibung khua ‘Tualsuang ‘tung ah Upa Kim Thang in ngualzawhna zu ne ding a tut laitak in atutna tualsuang pek pi ½ a sah pen khennih suah in kitam hi. Tua in khua bei na ding limlak hi. Tuakhit ciang in Tuigo ‘lui ngei aa teeng’ ‘Suanzo khua’ te in sim in bei hi.\n1918 kum in Laibung khua ki sat kik aa, ni dang aa ‘Tual biakna mun’ mah pan khuasiam (Tual) biak na bawl uhhi. Tualsuang nidang lai aa a om ngei bang in ki zangh suak hi. Kum 3 sim in sialkhat tawh ki bia aa, a kikal ah vok tawh ki bia hi.\nBiakpiak phuisam na ah;-\n“Ka khua na siam in, ka tui na siam in, ka mualpi ka mualdung na siam in, ka luisuk ka luidung na siam in, cidam ludam in siam in, sumlam siallam in siam in, diam diam in siam in, etc…cih bang in phui na sam uh hi”.\n1920 kiimpawl in Pu Kham Ngen in thaituh khit, sawm zu neek ni-in zekailua sa in “Ka nek mah leh Laibung khuasiam in hong denglum hen” ci hi. A lawm te’n manlangtak zu leihin ko mau khialh na hi, ci-in a zu ne masa sak hi. Nitak a ciah khit ciang’ a lup na tung ah a ih mut laitak in suang tuk in deng lum pah hi. Pu Thuam Ngin tawh unau hi aa, a laaphuah pen-\n(a) “Ciin hang tham na kenliang lumsuang, kaihmin in na luang hen aw\n(b) Kaihmin in na luang hen aa, melmuh loh in thang damtui in luang hen aw”.\nA Pu Kai Ngin ih phuah laa:\n(a)“Kenliang lumsuang sawn na tham na, lahmei bang ten zo ing.\n(b) Sang hi hen aa laal hi le pawh, khualmual a suah zo ing”.\nKhat vei ciang in, tualbiak na sial a ngawh khit ciang in tual tanu khat in a multe mei tawh hal in, khial (zeh phiit) a hih man in kithoih pha kik hi. Tua kum in misi thau lotna pan inn kang aa, inn 7 dong ki lawh hi. Pu Phut Zel in aktui tawh phuisam in a den leh mit pah hi.\nKhat vei tual biak na sa nek ding a thuk lai tak in, a lawmpa khat in “Sahang kisa na hiam?, min nai ken teh,” a cihleh tua kum in sahang hong laang aa, sial tampi petlum hi. Tua ahih man in biak piak na ah na sem ding pen kampau mukpau, gamtat khuaheek a ki dawm mi bek ki zang hi. Hih bang in Laibung khua tual biak na pen kilipkhap hi.\n(1) Jesus Christ in dawite bawlsiat cina damlo mite khempeuh sung pan dawi notkhia hi. A nungzuite tung ah dawite hawlkhia un, cinate damsak un ci hi. Mihing sung aa om nat leh sat a pia dawite notkhia a, mundang gamlak aa om dawite not lo hi. (Mt. 8:28-29;17:14-21; 12:22-24; Mk.1:23-27,39; 9:27; Lk. 4:33-35,41; 6:18; 9:1-2, 39-43; 10:17-20; 13:11-13..etc). Antan thunget na bek tawh a kinot zo dawite zong om hi. (Mt. 17:21).\n(2) Dawite a kihawl khiat ciang in a om na ding omlo aa, Zeisu kiang ah om na ding mun ngen thei uh hi(Mk. 5: 2-17; Lk. 8:26-34). Sikkol te a bot sat zo puansilh lo dawilut mipa kiang pan dawite a paikhiat ciang in voksung ah omna hong pia in ci-in Jesus kiang ah gen hi. Tua dawite tampi a hihmanin Legoen kici hi.\n(3) Mikhat sung pan dawite apaikhiat khit ciangin tuapa in Pasian sung ah nungta in a thahat ding ki sam hi. Tua mi-in Pasian nei lo in awngthol pi-in a om leh a sung ah agilo zaw dawi (7) lut kik thei hi (Lk. 11:24-26).\n(4) Zeisu neilopi in dawi a hawl khiate, dawite in lehdo in buangawp thei uh hi. Thu umlo Judah siampipa leh a tapa 7 te tungtawn in ki mu thei hi(Sawltak. 19:13-16).\nKhua Siansuah na\nKhua sung ah thupha hong tun na ding, ci-in dawite hawlkhia in, nganhing sisan theh in, thusuak leh Pasian mizat a kici pawlkhat te in Tedim gamsung mun tuamtuam ah khua pawl khat siansuah in vak kawikawi thei uhhi.\nThu um mite a ding in khuasiansuah ih bawl leh, ganhing sisan bangmah kisam nawnlo aa, mawhnei mihing suan a hilo, Zeisuh sung bek ah mawhmai sak na, damna, dawite zawhna, sianthona kicing khin hi. Thuciamlui sung ah sangawh biakna khempeuh Zeisuh sih na tawh ki cinna ii lim a lak hi. Late 40:6-9, ganhing sisan ki sam nawn lo hi.\nKhua sung aa om dawite hawlkhiat na sang in dawite pen Zeisu min a zakciang in a lau mahmah khinsa ahihi (Mt 8:28, 29; Mk 5:12-17), a thupi penpen in eimau mimal nisim nuntak na sung pan in dawitawh ki pawl lungsim kampau gamtat nate nawh khiat dending a hihi (Gal 5:19-21). Pasian Khasiangtho tawh ki pawl lung sim, kampau, gamtat na, ih neih zawh na ding Pasian in hong bawl thak te ih hihi. (Eph. 2:10).\nPasian maimuh na, thupha ngahna dingin sa sisan sang in mawh na “kisikkik na” thupi zaw hi. Tuiphum pa Johan in, Pasian lungdamna thu ih san theih na ding in “kisikkik na” thu bek nak pi tak in hilh hi. Zeisu a um te in a kisikkik mi vive a hihi. (Siah dong, numei paktat te etc…). tua hi aa khuamin tawh ii tat khialh, ii ngamtat khialh mawhna te a kipan mimal khat ciat ii a ki lawm lo mitung ah ii bawl, ii gamtat, ii ngaihsut, ih kampau nate pulak in Pasian kiang ah mawh maisak na nget ding kisam hi.\nMidang te tung ah a ki lawmlo ih gamtat nate, ih khialh ih mawh nate enkik in, thumhuai lut huai te kilut in, mawh ki maisak na ki piak pen thuman, thuzuih na hi. (Mt. 6:14-15). Khuasian suah ah zat huai thu a hihi.\nMan (photo), Bulukhu Bupuan (army officer dress), salu hawm, vanzat tuamtuam te sung ah dawite omlo aa, eimau sung ah a om sak kha ih hih loh na ding kidop huai hi.\nDawinot, dawi hawlkhia, khua siansuah thupen Laisiangtho tawh a ki tuak pen in sepding hi aa, thusuak tawh thunung thuma ngaihsun lopi aa phengsep ding thu hi lo hi.\nPrevious: Sangsia te mawhpuakna a thupitzia\nNext: Muanpu leh Manno – 12 ~ Hau Za Cin


url: =US in Pakistan te Shaheen-III Missiles alung himawhpihna khangsemsem ~ TK Lian :: ZOMI DAILY\nposted on 14 January 2017 at 5:26 pm Lomkholna: News, Thangkhanlian, World\nJan. 14, Obama’ President let ding a bei kuan tawh kituak in US in Pakistante missile ten a kap theihna ciang gamla veve hi ci-n adiakin Shaheen-III missiles lunghimawhpih mahmah ahih hangin Trump in India tungah Obama defence policy mah ka zui ding hi ci hi. US in Shaheen -III a lungmimawhpih na khang tektek ahih manin nung diakin Obama administration in kuamah tawh kizopna nei lo-a amau identity tawh a ding ”entities” kici Pakistan’ missile programme tawh kizopna nei Pakistan entities 7 tungah ah sum bawlna khalna “trade restrictions” koih khum a, tu-in zong US agencies ten Pakistani entities 47 khauh takin encik lai uh hi.\nShaheen-III hatna pen a range 2,750 km. hi a, Pakistan in missile a neihte lak-a hat pen hi a, 2015 in sitna na nei uh hi. Shahen- III in India gam nawl-a om Andaman and Nicobar Islands dong a kap khak banah Europe gam pawlkhat leh Israel zong kap kha zo ding hi. US in Pakistan entities 7 tungah khalna bawlte lakah Islamabad pansan National Engineering and Scientific Commission (NESCOM) leh a kahiang/kizoppihte (subsidiaries), Air Weapons Complex (AWC), Maritime Technology Complex (MTC) leh New Auto Engineering (NAE) kihel hi.\nNilaini in Obama in mangphakhakna thugenna a neihna ah US ah nautangte tunga pahtawina sang pen Medal of Freedom kici mittui kai pippiat Vice-President Joe Biden tungah pahtawina khi awksak hi. Hih hun ah Biden in nuclear security tawh kisai a thugenna ah, “North Korea bek hilo-in Russia, Pakistan leh gamdang pawl khatin a hoih loin mainainawt leh kalsuanna (counterproductive moves) nei uh ahih manin nuclear galvan hanga lauthawngna khangsak a, Europe, South Asia leh East Asia gamte gal a om theihna lauhuaina behlap hi. Nuclear galvan a kikhiamna dingin leitung bupah thukimmna a om theihna ding lametna ka nei hi,” ci hi.\nTrump in Defence Secretary thak dingin a guan’ James Mattis in bel Trump administration in India, Pakistan leh Asia ah US policy a kizang ngei bangin kizang dinga, kilaih lo ding hi ci hi. Mattis in Obama in a kammal zat “rebalance” or “pivot” to Asia kici zat ding ka ut kei a, ahih hangin China’ gamtatna hangin Asia kiim-ah US in a makaihna hatzaw sem in a makaih kul ding hi ci hi.\nObama policy in US tawh hun sawtpi tak galkap lamsangah a kitanauna “long-term strategic relationship with India” pen US leh India in a thubutlet democracy leh gam hihte meetna leh phattuam tuakna dingin a zat bangin India pen US in defense lamsangah lawm hoih leh pi pen (Major Defence Partner) dingin a kibawl theihna ding ka hanciam ding a, defence relationship lamsang ah bang sep ding om lai hiam cih ka enpha lai ding hi ci hi. Pakistan tawh kitanauna kiat lam leh a sangna lam a manawh hun a om den hangin Afghan ah US galkap omte khualna tawh Pakistan tawh nasep khawm ding zong ka hanciam ding hi ci-in Senate Committee ah gen hi.\nPrevious: China in Japan te ado hun uh asawtna kum 6 in behlapto ~ TK Lian\nNext: Zomi te leh Jubilee ~ Lian Muan Kim\nMyanmar leh Italy gam-a ziinliing Updates\nSingapore gammakaipi Lee Kuan Yew ii tupa (pasal) in pasal nei\nNi khat ni ciang in ~ Rev. Khup Za Go


url: =Tulaai leitung Thuthang Tuamtuam Updates September 8, 2014 :: ZOMI DAILY\nTulaai leitung Thuthang Tuamtuam Updates September 8, 2014\nposted on 9 September 2014 at 8:24 am Lomkholna: Khawmpau, Myanmar, News, World, Zomi\n§ Kawlgam President Pu Thein Sein Netherland gam cidam in September 8 ni in vatungthei a , kumpi thunei te in thupitak in vaai namuak uhhi. 8-9 ni Netherland gamsung mun thupi teng va etpih kawikawi uha, Uliant tuamtuam tetawh kimukhawm uhhi. Netherland gamsung a etkawikawi kawm un Pu Thei Sein 2015 kawlgam kiteelkik ciang President angah kisawmzia leh ngahloh aphamawh ahihnathu pulaakkhia kha\n§ Kawlgamsung mipi teel Palaai tutna a awng te huk nading in 2014 kumsung kaalhelh kiteela bawlding ci a kawlgam Election Committee ten vaaihawmna Thangkik bang in ongkikheel zal leuleu a, 2014 sung bangmah kaalhelh kiteelna omloding ci in Election Committee Director U Tin Aye in Yangon kilemna phualpi pan thukante tung ah September 7 ni in genkhia ta hi.\n§ Pa-Aih minam thautawi PLNO leh Shan minam thautawi SSA/RCSS te leitang kituh in tusungeng 4 vei vilvel nasiatak in kikap ngekngek uha, gaaltaai mipi akibehlap ban ah bangmah phattuamna langnih tuak in ngahlo ahihman un September 15 nima peuh mah in langnih kihocian in makaaite thukikupna neiding in September 8, 2014 ni in langnih kithukikm uhhi.\n§ USA gam Arizona state sung Phoenix khuapi leh anaai huai sung teng ah lam et hetloh zahding ding in September 8, 2014 niin guahpi zu a khuasung teng tuikhang in mawtaw teng tuum mang ahihman in mipitampi tak in hamsatna thuakkha uhhi. Hithu hamsatna hang in Governor Jan Brewer in mipi kidawm ding in thukin thupuankhiat na neikhia hi.\n§ Somalia gam Mogadishu khuapi sung a Africa Union gaalkaap te omna phualpi kiim ah September 8, 2014 ni in migilo te in bomb puakkham sak uha, mi 12 si in tampi liam uhhi. USA Al-Shabab migilo mangpipa athahzawh migilo te gamtatna akilatkhiatna amasapeen zong ahihi.\n§ IS lutuam misok te Phualpi nasiatak in Beltung khiatna US ten September 7 zan in vanei uhhi. PU zukholh lah hisamlo buangding in Beltung tam kikhia mahmah leh Zu kham tamtuak khia mahmah hi. President Obama in hih IS te Hell khuak sung a a ip a ip a khiattheinading a kageelna lampi te asawtlo in kong taangkokhia ta ding ci in September 8, 2014 ni in genkhia hi.\nPrevious: Dr. Mercy Man Khan Niang hong nusiat dahpihna\nNext: Mualbem Khua, Zogam ah Catholic Siampi suahna omding\nTedim khuapi ah\nNaungek suakcil khat vankhak bangin tuamcip in tagah kepna puaksak\nPutin in Trump tungah kilawmtatna dingin akhutzak ~ TK Lian\nLaisim Ni ~ Dimno’ Pa\nLillehammer ah lungdampawi bawl khawmni ~ JK Kam\nSingpi (Jackfruit) hongpiak pumpi cidamna thupha te\nSingapore ah Zika Virus angah mi 26 ki behlap leuleu ~ ZD\nGmail Password hongki guksakleh zonkik danding\nLaisiangtho tangthu ~ Peter Suumpi\nLaitui Zato dailenbuk adum tawhding mangngilh cihvai gencianna


url: =News In Brief ⸺ THUTHAK TOMKIM ⸺\nPublished on: 2020-07-24 09:55:59\n■ Chin State, Paletwa Township sung a galtai mipite ading in World Food Program(WFP)in nek leh dawn Metric Ton 165 val va puak thei ung, ci-in Myanmar WFP thunei Stephen Aderson in gen hi. Tulaitak galtai mi 9000 val om uh ci hi.\n■ Chin State, Hakha Khuapi ah 1998 Kum a akilam ahi Vomtumaung Stadium Chin State Kumpi vaihawmna tawh Budget 633.6 Million tawh akipuah kik laitak hi a, 45% nasep kizo ta ci hi.\n■ Northern Shan State, Hsipaw Township ah Myanmar Army leh SSPP/SSA te kidona hangin mipi 400 val inn leh lo nusia in galtai uh hi.\n■ Mualtungmi party tuamtuam ahi KSPP, KySDP, KNDP, CNLD leh MUP party pan khangno makaite kigawmkhawm in Kachin gam, Myitkyina khuapi ah July kha sungin kimuh khopna nei ding hi ung, ci-in KSPP Youth facebook page pan in tangkona nei uh hi.\n■ 2020 Kiteelpi ah Myanmar gam Kumpipa U Win Myint in Yangon Division, Tamwe Township pan dem ding a, State Counsellor ahi Daw Aung San Su Kyi in Yangon Division, Kawhmu Township pan in dem ding ci hi.\n■ July 21, 2020 ni-in Kumpi lam pan Tan 9 tungsiah sanghong kik ding a cihna tawh kizui in Myanmar gambup ah Tan 9 tungsiah sang om vekpi 7,173 lakpan cidamna lam tawh akituak sang 3,999 kihong sak kik hi, ci-in State Counsellor Daw Aung San Su Kyi facebook tungtawn in kiza hi. A kihong kik sanglak ah private sang pen 764 pha ci hi.\n■ 2020 kiteelpi Myanmar gambup ah a khatveina vote(mee) pia thei ding mimal 5 million kiim om hi, ci-in UEC in gen hi. 2015 kiteelpi lai in Myanmar gambup vote(mee) pia thei mimal vekpi lakpan in 70% kiim in vote pia uh ci hi.\n■ USA in Covid-19 natna dal nading in Myanmar gam tungah US Dollar 1.95 Million piak beh ci hi. 2020 Kum Febuary Kha pan tunidong US in Myanmar gam tungah US Dollar 18.5 Million huh khin ta hi, ci-in US Embassy pan thunei ten gen uh hi.\n■ 2020 kiteelpi ah NLD party pan a dem ding min list teng July 23,2020 ni-in tangkona nei uh hi. Meekuang lui dingte lak pan numei 20% leh lokhomi 12% kihel a, mun 1,132 ah ka dem ding uh hi, ci-in Dr. Zaw Myint Maung in gen hi.\n■ Sen(China) gamah akibawl Corona virus dalna zatui pen Brazil gamah July 21, 2020 ni-in mihing tungah sinna kinei hi, ci-in zatui lam tawh kisai kantel kipawlna ahi Sinovac in gen uh hi. Hih zatui sinna ah volunteer mimal 9000 tungah kisin ding ci hi. Tulaitak Brazil gam ah COVID-19 natna nei mimal 2.1 millions val om a, asi mimal 82,000 phata uh hi.\n■ USA in China(Sen) Company 11 te Blacklists ah koih ci hi. China gam a Uighur Muslim te tungah China(Sen)kumpi in simmawhna leh ngongtat nate hang ci hi. China(Sen)gam bupah Uighur Muslim te 10 Million val om hi.\n■ July 23, 2020 ni Leitung bupah Covid-19 natna ngah Tein 150 val(15,265,081), asi Tein 6 val (624,370) leh adam kik Tein 80 leh tul 70 val (8,708,362) phata hi.\nSource : 7day news, KSPP Youth FB, Eleven Media, Myanmar Times, VOA, Taungzalat Time, Aungsan Su Kyi FB.\nShare | 329 View


url: =Khanglui hun leh khangthak hun ~ Lengtong Pauno :: ZOMI DAILY\nposted on 10 October 2018 at 5:17 pm Lomkholna: LengtongPauno, News\nSinglesuang ibiak ipaai khanglui lai hunin, lampigei a singsuihsa akikoih khatpen, anei thei tasekei mah le uh, amu peuhpeuh in khuapih tuipih khat aa hiding hi, ci in, apuaksak zawhngap natan dong… puaksak uh hi.\nAnungta Pasian ibiak iphat tulai khangthak hun ciangin, lampigei a singsuihsa akikoih khatpen, amuhnak leh, hausapa aa ahi dingphial zongin, sat heeksak gawp uha, lamkhang keenah tholhsuk sakse mawk uh hi.\nKhangluilai hun lawm kingaite, tgvalin ngaknu te’ innsung anulepa’kiang, ameikha taptung ngiat ah itna ngaihna cihtakna lakin akam tawh zawlthu gen hi.\nTuhun khangthak lawmkingaite, kongzing lamkaalah kimu uha, anunun’ding masak uh hi. Munkhai’pa (Siansikpu)\nZu lungvei aa kitomtom icihte, a kihtakluat omlo nahi gige zawmawk\nHpakant hmaw ka omlai in, zukham zulungvei a akitom peuhmah, KIA te’n zah vetlo uh, khitciang… zan tawntung khekol ah awksak lian uh ahihcianga, …khualam innlam khawnga zu akham nak leh akitomden a ka ciapteh gige hon’khatpen, hpakant hmaw sungpan akitom omvet nawnlo bek thamloha, azudawnloh laitak uhsang’ bang a, migizaw thudik thunuamzaw cingh mahmah zawlai uh hi. By experience, ka lungdam, Munkhai’pa (Siansikpu)\nKhanglui pupa’ paunak (Thupil)\n“Suutpom khinsa sat nawnkei un, tem ki lumlet thei hi” = Khua khatlekhat gal kidohun lai in, galzote in gallelte’ neihsa luahin manin sila in kai hi.\nGallel khuate in kilem nading thugen a apaisakte Tongciin kici hi. Khuazangin taiteh (zute)lawhta khattek kidong uha, sa go in Tongciinpa zulesa akhamtak nesak masa uhi. Khualetui adingin luangkham a ahin’na apiakhia ngampa ahi hi. Lamkaalah galte in mu leh thatding uh himawk hi.\nApai nadingkhua Hausapa inn atun’dong kidawmtakinpai a atun’phetin, akongkuangtui dawn masa hi. Tuatui adawnkhitteh gal hinawnlo in, tualsungmi hita ahihmanin kimawk thahthei nawnlo hi.\nInnsung tumphei Hausapa khukpan pomin, “Suutpom hong tung ing” ci hi. Hausapa a omkei leh Suutpi pomin kiko a,… tua aw aza khempeuh hong kikhawm uhin, Tongciinpa in agennop kilemna Suutpom thuteng gen hi.\nTua munah, kongkuangtui dawnsa mi khatpen that kha leh, Tualthat suaka temki lumletin ki dokkik leh galki lelthei cihna ahi hi.\nPa Thang Khan Dal Tonzang’ laibupan hi. Ka lungdam, Munkhai’pa (Siansikpu)\nPrevious: Khuado Pingpong Fellowship TA President Cup 2018\nNext: Leitungbup Lungsim cidamna ni


url: =Tatkhiatna thuthuk kikum pak ni e :: ZOMI DAILY\nTatkhiatna thuthuk kikum pak ni e\nposted on 27 March 2015 at 12:48 pm Lomkholna: Biakna\nTuno laibu sungah min kigelh lote (Warning)\nUpmawh thu hilo laisiangtho gen bek kihawm sawn ni e…\n“Kei kiangah, ‘Topa, Topa aw,’ hong ci mi khempeuh, vantung ki-ukna sungah lutthei kimlo ding uh a, vantungah a om ka Pa’ deihna bangin a gamtateng bek lutthei ding uh hi. Tua ni ciangin mi tampi in kei kiangah, ‘Topa, Topa aw, nangma min tawh thu hilhin, nangma min tawh dawite hawlkhia-in, nangma min tawh na lamdang lian tampi bawl hilo ka hi uh hiam?’ hong ci ding uh hi. Tua ciangin keimah in amaute kiangah, ‘Note ka hong thei ngei kei hi. Siatna a gamta mite aw, kei kiang panin kihemkhia un,’ ka ci ding hi.\nBang hang hiam cih leh kote’ hilh a hilo adang Jesuh’ thu a hilh hong pai ciangin lungdam takin na sang pahpah uh a, kote’ hong hilh Kha Siangtho leh lungdamna thu tawh a kibanglo kha thu leh lungdamna thu hong hilh a om ciangin na sang pahpah uh hi.\nAmaute pen sawltak taktak hiloin, sawltak a kineihkhemte hi uh a, a nasepna uhah zong zuau-in, Khrih’ sawltak taktak a battheihna dingun a meel kiseel ahi uh hi. Tua pen lamdang sak ding hilo hi. Satan nangawn Pasian’ vantung mi tawh a kibangin kibawltawm thei hi. Tua ahih manin Satan’ sawltakte pen thuman nasem bangin a kibawl manin lamdang sak ding hilo hi. Hun bei ni ciangin amau gamtatna bangun thuak ngawn ding uh hi.\nLawmte aw, note’ theihsa thute gensia langpangin, mite’ upna nawngkaisakin pawl a kikhensak mite kidawm un. Tua bang mite tawh kikhawl vet kei un. Tua bang mite in i Topa Khrih’ na a sem hiloin, gilpi vai bek a sem uh ahi hi. Amaute in mite phatin kamkhum nono zang uh ahih manin mihoih pawlkhat a khemzo uh hi.\nAhi zongin ka itte aw, i Topa Jesuh Khrih’ sawltakte in note tungah hong gensa thute na phawk un. Amaute in note kiangah, “Hun nunung lam ciangin Pasian’ deihna tawh a kituaklo amau pumpi deihna zui-in note a hong simmawhbawl mi pawlkhat hong piang ding hi,” hong ci uh hi. Hih mite in pawl kikhenna piangsakin, amau pumpi deihna bangin gamta uh a, Kha Siangtho zong neilo uh hi.\nTate aw, tu-in huntawpna hong naita hi. Khrih’ Gal hong paiding hi, ci-in na zaksa uh mah bangin tu-in Khrih’ gal tampi tak hong tung khinta hi. Tua ahih ciangin beina ding nai taktakta hi, ci-in i thei hi. Khrih’ gal ahi hih mite pen ei’ pawl hi ngei napi-in hong taisan uh hi. Ei’ pawl taktak hi leh eite tawh omkhawm paisuak ding uh ahih manin, tu-in amaute paikhia uh ahih ciangin ei’ pawl taktak ahihlohna uh hong kilang hi.\nNa khempeuh a semthei Pasian a nei mi in lungneu kei ta hen.\n(He who trusts in the Lord shall not be disappointed).\nFor so long our minds have rested\nBlinded and unaware\nWe have been deceived by our own\nYet, from our slumber we shall arise\nOne by one, we awaken\nThat sleeping beast none could tame\nShall once again rule Zogam\nPrevious: Taangmi Adam, Mawhna tawh kisai\nNext: Career Guide: Physiotherapy (Physical therapy)\nZYA te’n Pyidawtha khuasung hawkguam tuiluan nading Pipe thuah\nVaihawmdan Tuamtuam ~ Hau Za Cin\nThuthak Tomkimcing 6 Dec 2014\nKum (67) cin Zomi Nam Ni Hakha ah President Thein Sein in va uap


url: =Lengtong Late ka khumcil thu ~ kuppihna :: ZOMI DAILY\nLengtong Late ka khumcil thu ~ kuppihna\nposted on 22 November 2014 at 11:14 am Lomkholna: LengtongPauno, News\nDear Laisim Zomi bup; Hih Pu Lengtong Pauno, Zola bupi pen, ei le ei kigen hamsa aih teh, ka theih zah, ken tawm hong khahkhia ning.\nKo Tuithang khua ah, amau’ pianna kei aa dingin ka pute lam ahi, Pu Zel Khua Kai (phamsa) leh kei aa dingin innlak ka pate khat ahi, 1956 kuma Singzung khua sat, Pu Khai Gen (phamsa) pen,\nPhaiza khuami, Pu Gin Dal (phamsa) ii genna ah, “No Tuithang khuakhai dinga Pasian in lungpilna a piak ngiat hi,” hong ci ngei hi.\nPu Pauno’ pa pen 1932 kumin Tuiphum na suak pah photin 1982 kum teh, Golden Jubilee a la, ko khuami thu-um mi masa, mi 5 lakah na kihel hi. Pasian’ thu na pom baih a hih ziakin, a suan a khakte gual tung hong tuang keii mawk uh, ka na ci uh hi.\nKa cihnopna ah a pa Pu Zel Khua Kai (phamsa) ii DNA (Deoxyribonucleic Acid) luah pha mahmah a ci nuam ka hi hi.\nI Zo lakam hi zaha, hong zat siamna dingin a U Sia Thawng Kim’ tung pan zong sin simsim bek tham ngawlin, Zo lakam 3000 val bang a lumlet khinpa a hih manin, a la phuahte, mi’ aa tawh kilamdang zeuhzeuh cih pen i theih bang ciat ahi hi.\ngtn: Lungzuan sial khawm ve ni… sunga Lawkta zong nih gel lungzuang tau khawm e, mimva zong thuum khawm e, Huiva zong nih gel lungzuang mau khawm e, ei zong lungzuan sial khawm ve ni e!\n1. Lawkta = tawlawk (Cuckoo) teh tau;\n2. Mimva = vamim (quail) teh thuum;\n3. Huiva = vahui = (dove) teh mau;\n4. mihing lia le taangte “Lungzuan sial khawm…” cih danin a mun a mual ciatah a bulh ciatciat dimdiam manin ZOMI bup in “ngaih” kisa ahih hi.\nRhyming kici Kawlten [kaayaan nyi] a cih uh, la awsuah kivalak sak diamdiam:\ngtn: Kei’ lawm tan ni, nang lawm san ni, cih dan tan leh san pen consonant kilamdang bekin, vowel kibang bulhin a khiatna lah hi mahmah veve…cih dan!\nHih tawh kisai, Sia Thawng Kim in zong a Late a tamzaw, Kha Siangtho piak dan tawh a phuah hi a, B.A (Phil) a hih mah bangin a leitung pilna tawh “Rhyming” hoih zaw ding , laphuah standard nei zaw dingin hong laih keii sam a, a hi zongin mite in zak masak, theih masak tawh kizongsang khin a hih manin, kuamah in hong zuih sak nuam kei uh, ci-in 1991~1992 lai-in kei’ tungah hong gen ngetngut ngei hi.\nZola Bupi pa in Pasian’ kepna lamdang mahmah… Guasing~Phaiza kikal, a gamman’ lai-a sih theihna ding pana Pasian in a kepna zong hong pholhkhia teti hong pang hen ou!\nKum 1981…., ka nu’ hong sihsan zawh kum 5.., Nulepa a ka ngak ka U pi te Tonzang ah.., ka pian’na kapa lah a zinawn leh a tanawn te tawh Khampat No.1. ah..,\nSawbuayeshin pan tai 7. (11 Km) khawng a gamlat na Myathlah lui dungah khaallo (khinn) kho a lawi kapkhat tawh ka giah hun laitak…….,\nTongkup pih ding lawmdang neilo kahih manin ka malaria (nghetphia) natna nangawn lawm a ka neih zawzen kum.., muthei hileng ka omna kiim ah bel Ngalkhawhang leh Khuasiameide tam mahmah kici mah hiven, amau lah hong hawh ngei samlo….,\nNikhat…., ka lobuk pan muhkhop ciaiciai ah minih hongpai kamu a, ka lo veengte lah hihtuak lo ahih manin, ka lungsim in: “Hih gammang lak ah bangvai thupi om a hong vak dihdih uh ai’tam maw” ka naci ci hi. Ka buk lam manawh in hong paipai uha,ka gei nai hongtun’ teh tua minih te pen, lamhilh khat leh kei hong sam dinga hongpai U GoLian nahi mawk a ka lauliang hi. Lamdang salua ka hih manin, patau kawmkawm in: “Bangthu om ahia? U Lian” kacih leh,\n“Kithawi ou, ciahding, Zangkong ah lakhum a paisuk ding,tu’n Sua Mang in Kawlpi ah hongngak”, hongci suk ziau mawk a, ka Pute’inn pan a lawi kapkhat zang a ka sepsa Lo pen a lak lawhpi a, anusia ding kahi mawk hi.\nGammang tulak pan a Zangkong khuapi sung a lakhum dinga ki sam ngiau cih pen, Mawsi zong a minam ta dingin gam palak mah pan ki sam khia hitah a… cih ka ngaihsun kha a, keizong ka vakhum ding late pen gamlenam itna late mah ahih lam ka phawksaan hi. Tua ban ah U GoLian pen sawltak vantung mi bangin ka ngaihsun a, ama hong gen bangbang mangdingin ka khentat hi.\nKawlpi tungta…. U SuaMang tawh ki muta…”Alaisai U Mang dam maw?.. Zangkong e’.?.. la khum ding e’.?… Pa Kap kuate maw?. nuammah si’ng”, kava ci daidai kha zawzen hi.\nNai 9pm khawngteh Homeland pai to ding ahih lam theipan, Zingsang 5am a Monywa tuaksuk ding hi akici tungkhat ah kituah lu’nglu’ng leuleu,mi 3. phasam hive ungin, ka lawmpa uh amin Satan nahi sawnsawn… ana himai…!\nZan nai 10pm satta,Tembaw tungah mei ki sumit ta, mi te’n a lupna ding ciat uh zuan diamdiam,ko’lawmta 3. teng ka lupna dinguh omlo,midang passenger te’n amau atun’phet vua a munding uh pheek,tuipuan,puanza cihkhawng phah a, a khaamkhol uh na himawk, koteng lah tun’hak leh bangmah khaamkholh na meel theihloh tawh thuah,Kawl nupi te lah alawh aciang abeem apang teng tawh khualal ding abangden te’ kawmkal a zankhat nuntak zong baih sakeng. Zanbek hak kei in ko’zong hah pih ung.\nGunkhawm pan lamkal ah zankhat giakin zingsang 9am kiim ah kapa’hong gen ka zakngei Monywa khuapi a cihcih alut ta kahi uhhi. Ka paikhiat na gam palak tawh teh in na thupi suk tektek teisam buang hileh ki lawm.\nMeileeng pen saupi hi a, ko’ bel up mawhna pen mun ah pangpong….! I ticket limlim en leeng Seat No.. cih bang om vetlo hiven.\nTua leh Shwebo pan meileeng hongtung ta ei’….!. ki awng ngeiingaii.. mi te tutna kituh hiding hiven tailua kisa ki phuziah ziah…, ka Satan uh zong ko’ tenih sang’.. na gamtei’ zaw vial hidi’ ven koilam tungta ai’tam???. U Mang le keibek kisal lemlam ung.\nA tawpna ah Meileeng paidek tading ahih teh ci in Vok le Ak te’ kipuakna ahi Sik singkuang Meileeng buk neu sungah U Mang tawh ka tuang uh hi. Ka nih mah un kawl puanteen’ ka teengtuak uh hi.\nMeileeng hong paikhia theisam a, ahi zongin agin’ngaih lua mahmah ahih manin bilhum kawmin ka tuang uh hi.A sawtsawt teh ki thuakzo nawnlo a, a pailaipi mahin a kongkhak hong (open) mai in apua lam ah kakhe te uh khaikhia hibeklo, khevei neknek in katuang nong uh hi.\nMeileeng lampi hoih khol hetlo a, alang alang lam ah hoi daidai kawikaw hi. Tua banga ka tuan’ laitak un ka tuan’pih te uh ahi vok le ak te in azun a eek uh na thatha uh a, a meileeng kihuan’na danzui a ko’ kianga hong luangluang ahihlam. Meileeng ging tawh ka phawk kha vetkei uh hi.\nTua pan Zangkong ciangdong bel Meileeng tutna tungah tukha…, nuam salua himai… Zangkong pan la hong khumsak ding Pa Kap (Gambup lasiam Zamnu pa) tawh ka kimu ta uh a…….. U Mang tawh ki nuihsan in tu’n bel nungta hangh ei’ ka kici uh hi.\nPrevious: Thuthak Tomkimcing 21 Nov 2014\nNext: ZAM Thupuak :: 23 November 2014


url: =L'Academie The Mai Crop Top in Black | REVOLVE\nL'Academie The Mai Crop Top in Black\nfavorite L'Academie The Mai Crop Top in Black\nShare The Mai Crop Top in Black on Facebook (opens in a new window)\nShare The Mai Crop Top in Black on Twitter (opens in a new window)\nRevolve Style No. LCDE-WS552\nManufacturer Style No. LAS265 F19\nThe Mai Crop Top in Black


url: =Jeremiah 14 | Siantongluan\nGuah zuloin khua keuna tawh kisai-in Topa in Jerusalem kiang-ah hih bangin a gen hi:\n"Judah gam kap a, a khuapite maimang dekdek hi. A mite in puan vom khu-in leilakah bok uh a, Jerusalem khua-a om mite kahna aw ging hi.\nUliante in a nasemte uh tuitawi dingin sawl uh a, tuikhuk a zuat uh leh tui na omlo hi. A beel hawm uh tawh hong kilehkik uh a, lungkhamin cihna ding theiloin a lu uh puan a khuh uh hi.\nLokhote lungmang uh a, a lu uh puan a khuh uh hi. Bang hang hiam cih leh guah zulo ahih manin lei a keugawp hi.\nLopa omlo lua ahih manin sazuk in gamlakah a no a nusia liang hi.\nGam sakolte, bangmah omlohna mualtungah se-alte bangin a nak huhu uh hi. Lopa omlo ahih manin a hakzo kei uh hi.\nKa mite in kei tungah, Topa aw, ka mawhna uh kote langkhatah hong pang ahi ta zongin nangma min hangin kote hong hehpih in. Kote in tam veipi nang kong nungngat uh a, nangma tungah ka hong khial khinzo uh hi.\nIsrael mite lametpa aw, haksat hun ciangin ko a hong honkhiapa na hi hi. Bang hangin ka gamsung uhah khualmi bangin nang omin khualzin zan khat bek a taam bangin hong om na hi hiam?\nBang hangin mi lungkiagawp bangin omin, a honkhia theilo galkappa bangin om na hi hiam? Ahih hangin Topa aw, kote laizangah nang na om a, nangma minin kote hong kisam hi. Kote hong nusia kei in, hong ci uh hi," hong ci hi.\nHih mite tawh kisai-in Topa in thu gen a, "Kei kiang panin amaute vakkhia kawikawi nuam uh a, a kideek kei uh hi. Tua ahih manin Topa keimah in amaute ka sang kei a, a khialhnate uh phawkin, a mawhnate uh hangin gim ka pia ding hi," a ci hi.\nTopa in kei kiangah, "Hih mite in thupha a ngahna dingin thu hong ngen nawn kei in.\nAn a tan uh hangin amau thumna ka ngai kei ding a, meihal biakna leh an tawh biaknate hong piak uh hangin ka sang kei ding hi. Amaute namsau tawh ahi zongin, kial tawh ahi zongin, pulnatna tawh ahi zongin ka sisakzaw ding hi," hong ci hi.\nTua ciangin keimah in, "Ah, Topa Pasian aw, en dih in. Kamsangte in amaute kiangah, Note in namsau ahi zongin, kial ahi zongin na mukha ngei kei ding uh a, hih munah Pasian in lungnopna kip hong pia ding hi, a ci uh hi," ka ci hi.\nTua ciangin Topa in, "Tua kamsangte in kei min suangin zuauthu hong gen uh hi. Amaute ka sawl kei a, thu ka pia kei a, zong ka hopih kei hi. Note kiangah hong gen uh thute a manlo maangmuhna, bangmahin a kimanglo aisanna, leh amau ngaihsuttawm thute ahi hi.\nTua ahih ciangin ka sawllohpi, Hih gam sungah namsau ahi zongin, kial ahi zongin hong tunglo ding hi, ci-in keima min suangin thu a gen kamsangte tawh kisai-in Topa in ka cihin-ah, namsau leh kial tawh hih kamsangte a si khin ding uh hi.\nA hilh uh mite in zong kial leh namsau thuakin amaute-a kipan a zite uh, a tapate uh, leh a tanute uh Jerusalem khua kongzing lakah kipaithang ding a, kuamah in a vui kei ding hi. Bang hang hiam cih leh amau gitlohna amau tung mahah ka buaksuk ding hi," hong ci hi.\nTua ciangin Topa in kei tungah thu hong gen a, "Jeremiah aw, amaute kiangah, Sun leh zanin ka khitui luangluang hen la, kang ngei kei ta hen. Bang hang hiam cih leh keima mite in nakpi takin liamna thuak uh a, nakpi takin a kisat uh hi.\nLolai-ah paikhia leng, namsau tawh a kithat mi bekbek ka mu a, khuapi sungah lut leng, kialin a puksite bekbek ka mu hi. Kamsangte leh siampite in koi-ah pai ding cih theilopi-in gamsungah an ngenin a vak kawikawi uh hi, ci-in va gen in," hong ci hi.\nTopa aw, nangmah in Judah gam nialsiang khinzo na hi hiam? Zion khua kihhuai sa na hi hiam? Bang hangin kote liamna hong thuaksak a, hong damsak nawnlo na hi hiam? Lungnopna ka lamen uh a, hoihna bangmah a hong tung kei hi. Damna ding hun ka lamen uh a, lauhuaina bekbek ka mu uh hi.\nTopa aw, ka gitlohna uh leh ka pute ka pate uh gitlohnate ka hong pulak uh hi. Bang hang hiam cih leh nangma tungah ka hong mawh khin uh hi.\nNangma min na khualna-in kote hong nolh kei in la, a vanglian na tokhom mindaisak kei ta in. Kote tawh nong thuciamna hong phawk in la, hong ciampel kei ta in.\nGamdang pasian zuaute lakah guah a zusak thei om ahi hiam? Tua ahih kei leh zong vantung mi in ama thu-in guah zu tawmsak thei ahi hiam? Tua bang a hih thei nang bek hilo na hi hiam? Topa kote Pasian aw, nangmah in tuate khempeuh hih na hih manin nangma sungah lametna kong nei uh hi.


url: =Laisiangtho leh Democracy. Gelh - Lian Muan Kim Ph.D - Laibu Saal\nHome > Draft - Zomi eLibrary > Laisiangtho leh Democracy. Gelh - Lian Muan Kim Ph.D\nLaisiangtho leh Democracy. Gelh - Lian Muan Kim Ph.D\nLaisiangtho leh Democracy\nGelh - Lian Muan Kim Ph.D\nLST sunga gam ki-ukziate en le hang a vekpi phial-in “kumpi ukna” vive ahi hi. LST Lui sungah Saul kumpi pa in kumpi ukna hong pan hi. David in hong zom suk-a, a khang a khangin kumpi ukna vive tawh kalsuan uh hi. LST Thak hun hong tun ciangin Zawma-te hong khang uh a, kumpi ukna namkhat mah tawh hong kalsuan uh hi. LST sunga kihel lo, gam tuamtuamte zong leitung tangthute-ah en le hang kumpi ukna vive mah tawh kalsuan uh hi. Ahi zongin kumpi ki-ukna na zang un, ci-a thupiakna LST sungah om lo hi. Kua kumpi, kua kumpi khang ta leh hong uk kumpite thu i man ding (Pasian deihna tawh a kituah leh) leh thu i ngetsak ding pen LST hong sawlna hi bek hi. LST sung leh leitung tangthute ah kumpi ukna vive tawh kalsuan uh ahih leh banghangin mipi ukna man taktak i ngah na ding lunggulh-in hanciam ihi hiam?\n1) Mi khempeuh i kikim hi. Pasian in Ama lim le mel sunin mi (numei le pasal) bawl hi (Piancilna 1:27). Mi khempeuh Pasian lim le mel sun-a hong kibawl ahih manin (Piancilna 9:6; Zakoh 3:9) Pasian mai-ah mi khempeuh i kikim hi. Mi khempeuh kikim ihih leh banghangin innkuan khat peuh, mi khat peuh i kumpi hi thei ding hiam? Ei thukimna om lo pi-in banghangin ei tungah thu hong nei thei zenzen ding hiam? Ut in ut takei le hang eite tunga thu hong nei thei khat bek om hi. Tua pen Pasian ahi hi. Ama hong bawlsate ihih manin Ama-a’ ihi hi. Topa Zeisu hong paikik ciangin kumpite Kumpi, tote Topa-in hong pai ding hi. Ama hong pai ciangin kumpi ki-ukna taktak hong om pan dinga, Amah longal mi dang khat peuh ih ukna nuai ah ut lo pipi-a i om ding pen LST hong hilh hilo hi. LST tawh kilehbulh zaw ahih manin mipi ki-ukna pen ei a nungta Pasian a umte, Pasian kammal ahi banga a umte in i thupisak ding kisam hi.\nLST in mipi ukna i zuih ding hong sawl lian loh hangin hong hanthawn gige ahih lam i thei hi. Pasian theilo tampitak in hih mipi ki-ukna a lunggulhna uh leh tu laitak-a a ki-ultungsak “human rights” a kicici pen LST hong hilh mah ahih manin gamvai-a nasemte in zong nasep hoih taktak khat a sem ihih lam a thakin i kiphawk ding hong hanthawn nuam ing. A diakdiakin ei Pasian thu-umte (Zomi) leh hih mipi ki-ukna pen kituak penpen hi. Ei ngah ding taktak ki-ukna a ngahkha nai taktak lo hi hanga, i gam taktak ding pen a ngah kha nai hetlo ihi hi. LST hong deihsak ki-ukna i neih theih na dinga nasepna zong Pasian na sepna khat mah ahih manin hih tawh kisai nasep pen gamvai nasem icihte (politicians) sep ding bek hilo a, Pasian thu-um khempeuh ih sep ding ahi hi. Pawlkhatte banga hunbip-in sem zolo kha mah ding hi hang. Ahi zongin thungetna leh lamkhat teitei tawh mapang khawm thei hi hang.\nFrom: lian kim <lmkim27@gmail.com>\nDate: Fri, Jul 8, 2011 at 9:12 PM\n(Global Buanli Family)\nItem Reviewed: Laisiangtho leh Democracy. Gelh - Lian Muan Kim Ph.D Description: Rating: 5 Reviewed By: Cinpu Zomi


url: =Zokhai :: Page 3 :: ZOMI DAILY\nposted on 16 June 2017 at 2:55 pm UTC+9:30 Lomkholna: News, Politics, Zokhai\nZomite' Telkhialh Thu Tomno ~ Pu Zokhai Thu-in Gui nei-a, La-in Taang nei-hi. Suutsuut taleng suutcing theilo, khaubang suutzom laai-ning! Nana ngai in! Minam ahilopi minam akisa awsuahtuam …\nContinue Reading about Zomite’ Telkhialh Thu Tomno ~ Pu Zokhai →\nposted on 6 May 2017 at 10:33 pm UTC+9:30 Lomkholna: Dahpihna, News, Zokhai, Zomi\nTg. Kheen Nang (Joshua Kheen Gualnam: Kum 50) Vaaiciahna Sanggam Ngaihteng, Australia, Melbourne Khuapi-ah 1995 kum-a kipan ana tualtang mahmah Tg. Kheen Nang Gualnam (Joshua Khen: kum 50)., Siapi …\nContinue Reading about Tg. Kheen Nang (Joshua Kheen Gualnam: Kum 50) Vaaiciahna →\nposted on 8 March 2017 at 9:23 am UTC+9:30 Lomkholna: Article, Politics, Zokhai\n"Kipumkhat" cihciang-in lian akisazaw, hau akisazaw, pil akizasaw mi khat ahihkeileh kipawlna/pawlpi khat' cihbangbang manna, zuihna, "he, hi, aw" cih kalsuanna kisa kha ahihman-in kipumkhatna leh I' …\nContinue Reading about Kipumkhatna (Oneness) ~ Pu Zokhai →\nposted on 7 March 2017 at 10:07 pm UTC+9:30 Lomkholna: Article, Politics, Zokhai\nTualpawl leh Tualleenphung Cidam Nading Zaan nitaak-a I-khahsa "Ngeina" paizia-tawh kop-in en lehang: Ngeina cih ciang-in mihing hihna, nuntaak kalsuanna, bangkim-ah sawl tangtang kuullo-a, …\nContinue Reading about Zomi Minam Sung-a Kisam Mahmahte ~ Pu Zokhai →\nposted on 4 February 2017 at 11:54 pm UTC+9:30 Lomkholna: News, Ngeina, Zokhai, Zomi\nZomi Khangthakte' Ading: Tutung Pianna Vaangkhua thaángbang vehna-ah Zomi lak-a tualbial khat ka' hihna-tawh Laaitui Khua kisaat-a kipan akizangh Inntuan Sagawh (Vaa-Zonna)-pen "Inn-zong nei …\nContinue Reading about Zomi Pupa’ Ngeina ~ Pu Zokhai →\nposted on 3 February 2017 at 9:52 pm UTC+9:30 Lomkholna: News, Zokhai, Zomi\nKawllgam hawh nading kiginkholhna kha 3 sungbang ki-eksaih mahmah-a, Angkawi Ngaihno bang-in vante guangzeel, pholhzeel-in mansiang thei mahmahlo-in ka-om uhhi, banghanghiam cihleh Kawlgam nusiat zawh …\nContinue Reading about Laaitui Vaangkhua Thaángbang Vehna ~ Pu Zokhai →\nposted on 24 December 2016 at 1:41 am UTC+9:30 Lomkholna: News, Zokhai, Zomi\nSanggam Ngaihteng, I' minam sung-ah I' phawkkhaak ngeiloh ana-lian mahmah kipawlna cihkhawng nangawn-a kipan kipawlna minam minsel tam simsim ta-a, tua kipawlnate' thuzeekpi ahihkeileh makaaipi …\nContinue Reading about Official Laiphah ~ Pu Zokhai →\nposted on 18 December 2016 at 3:11 pm UTC+9:30 Lomkholna: News, Zokhai, Zomi\nPaunaak 14:34[a]. • "Thumaanna-in minam tawisaang-hi,..." (Proverb 14:34[a] - Righteousness exalts a nation,.....) • Zomite pupate-in athumaan amuanhuai acitak mite cihna minpha ngah uhhi. Nang …\nContinue Reading about Zomi Minam Siatna Bulpite ~ Pu Zokhai →\nposted on 18 November 2016 at 7:21 pm UTC+9:30 Lomkholna: News, Zokhai, Zomi\nZomi Ngaihteng, Tusung diipkua litlit liang-a akiza Billy Graham Crusade-ah Zomite Stage tualtang dingte honghih-pen naakpi-in angtanhuai kasa-hi. Rev. S. Pau Khan En., PhD,-a kipan vaaihawm pawl leh …\nContinue Reading about Zomi Phungvuh Mapanna Phawkpak (Tomno) ~ Pu Zokhai →


url: =Rakhine le Rohingya vai U Thein Sein in a kiphamawh in tangkokhia - TUNGZANG NEWS\nRakhine le Rohingya vai U Thein Sein in a kiphamawh in tangkokhia\nKawlgam Kumpi U Thein Sein in Rakhine State sung buaina tawh kisai-in biakna lam kipawlna makaaite,Political Party makaite le Kipawlna tuamtuam NGO makai lam tein kumpi tawh khut kilen nasem khawm, pankhop ding hun hong tungta hi ci in, June 10,2012 ni-in, Nyipyidaw Kumpi innpi pan Kawlgam melmuh Tongsan (MRTV) tungtawn in mipite tungah pulakkhia hi.\nA ma genna ah Kawlgam sungah nidang hun pek akipan biakna, upna le ngeina kibanglo minam tuamtuam i teng khawm a, khat le khat kisimmawh bawl loin kizatakna tawh kitengkhawm tangthu hoih nei gam khat i hi hi cih thu gen hi. Tua ahih manin, tutung Rakhine State sung a minam le biakna vai tawh buaina tungtawn kithahna, sihna manna le a langtuak ah lungphona nasiatak hong om hi. Hih buaina meikuang pen gammite le Kumpi kikopin, a manlang a sukmit zawhna ding mipite' tungah thumna nei hi.\nA beisa nung kalsawn sung a thupiang ahi, Sittway,Buthetaung, Maungdaw,Tandwe,Rambe tuikulh le Kyauk phyu khuapite a Inn pua kipusuak sak lo (Section 144 of the Criminal procedure code -Curfew) kinei-in, guta buluh le gongtatna khauhpai mahmah ahih manin, khuapi sung a om Muslim biakinn (Bali)te le inn le lo tampi kihalsak ziahziah hi. Hih thu tawh kisai leitung bup nangawn ah kithang vangvang hi cih BBC tungtawn in kiza hi. Tua bek tham loin, a si a liam zong nasiatak kibehlap ahih manin, mi tampite inn le lo nusia in galtai uh hi.\nHih Rakhine State sung a buaina le lauhuainate a manlang thei pen a beina dingin, Buddhist monkste, Rakhine minamte le mipi akuama peuh kipawl in Yangon khuapi, Shwe Da Gon Pagoda leitaw lam Rakhine te biak piakna mun ding a kibawl munah, Buddish biakna tawh kizui thunget khopna nasiatak nei uh cih kiza hi. Tua banah Rakhine gam a dipkuat Patauhnate hangin buaina sukveng mengmengna ding ngimna tawh Kawlgam galkapte a lomlom in kikuansak a, akisap lai le ahunzui-in, puak beh ding ci-in President Thein Sein in gen hi.\nTranslated: Kham Khan Suan (TS,Translator)


url: =Biakna leh minam a ding na sepna ~ Tual Khan Suan :: ZOMI DAILY\nposted on 10 November 2016 at 11:16 am UTC+9:30 Lomkholna: Article, Politics, Tualkhansuan\nKawlgam ah Phongyi te (Monk) in September, 2007 pan in kawl galkap kumpi tungah lungkim lohna lahna in lungphona (sandahpyah) hong kipat uh ciangin a pualam mi ( biakna nasem lo mite cihna hi) lungsim hong sukha mahmah a, ngaihsutna leh muhna tuamtuam hong nei sak hi. Phongyi ( Monk) te pen Buddhism biakna a dingin siampi zaa ngah a, biakna nasem ding ngiat a kipia khia mite a hih uh teh hih bangin lungphona hong kipat ciangun biakna nasem mite in leitungvai, minam leh gam vai ah ki kausi phum ding in kilawm mah hiam, a hih kei leh leitung kumpi vai tawh kisawh khalo in biakna huang sungah dai tak in om hithiat ding hi zaw lo ding hiam cih bang ngaihsutna hong nei sak hi. A hih hangin ei mipi te muhna leh a mau saanna kibang hetlo a, lungphona a kihel Phongyi khat in Associated Press (AP) thuthak saite kiang a genna ah “ ko pen mihingte nuntakna hoihna ding bek hilo in, Phongyi te in democracy ngahna ding hanciamna leh mipi te in a mau mailam ding a mau deihna bang a, a teel theihna ding ngimna tawh” lungphona ngei hi ung ci’n September 19,07 ni’n na gen hi.\nSuakta taka biakpiakna i cih pen kuamah in a khaktan theihloh hamphatna (inalienable rights) hi a, mivom mikang, ci leh sa deidanna hang tawh zong a ki niamsak theilo thu a hihi. A hihhangin leitung ah kumpi gilo te’n biakna pen a mau thu neihna nuai ah koih uh a, suahtakna pia lo uh hi. Biakna pen kumpite phalna zui in ki nei bek hi a, upna leh saanna zui hi nawnlo in suahtakna khempeuh bei hi. Tua bang hun ciangin biakna nasem mite zong leitung ci leh sa, kumpi vai tawh ki tuam koih theih hi nawnlo hi. Biakna bek sem in leitung kumpi te nasep te nung ngat san leh ki theih mawh bawl theih ding hun hi nawnlo hi. Leitung ki-ukna sungah suahtakna om kei leh biakna zong suahtakna om thei tuan lo hi. Tua bang hun teh biakna suahtakna ding leh mipi te’n a mau up leh saan thute suakta taka a biak theihna dingun biakna nasem mite’n makai in mipi maiah suahtakna a phut ding uh kisam hi.\nBiakna nasep sem kawmin a minam te suahtakna a sem mi leitung ah mi thupi tampi na om hi. Tua sungah Bishop Desmond Tutu ci leng, mi khempeuh in South Africa mu pah ding a, a theilo a om lo phial ding a hihi. Bishop Desmond Tutu pen 1931 kum in Klerkdorp, Transvaal ah suak hi. A pa ten sangsia hi a, a mah zong lai siam mahmah khat a hihi. A sangkah lai in a mah pen Siavuan (medical doctor) ut mahmah hi na pi, sangsap pia zo lo uh a hih manin siavuan sin zom suakzo lo hi. 1954 kum in University of S.Africa pan sang man a, kum thum sung sangsia a sep khit teh London , UK ah Master of Theology sin in zo hi. 1978 kum ciangin South African Council of Churches a dingin mivom sung pan General Secretary masa pen hong suak hi.\nBishop Desmond Tutu in South African Council of Churches ah General Secretary a sep hun ciangin Africa gamsung ah mivom mikang kideidanna ( Apartheid) pen biak inn sung ciang dong tungin nasia mahmah hi. A mah in a thu hilhna pulpit pen mivom mikang kideidanna a hoih lohna leh Pasian maiah mi khempeuh a kibang a hihna genna in zang hi. A mah in a ma thu meilet khat a hi “ Pianna phunggui, ci leh sa kikhenna omlo thumanna leh democracy” gam lam khiatna ding pen a ma thugenna te ah gen den hi. A ma nasepna te hangin South Africa gam kumpi in gam pualam khualzin na ding a kisam passport zong pialo uhi. A hizongin a mah in a ma gen ngei a hi mivom mikang kideidanna beina ding gen den a, gamdang kumpi te hehpihna ngah hi.\n1990 kum ciangin African National Congress (ANC) makai pipa Nelson Mandela kum (27) a thong kiatna pan hong suakta a, S.Africa kumpi te tawh kihona pan mivom mikang kideidanna beina ding Upadi ki kipsak zo hi. 1994 kum ciangin S.Africa gam ah democracy paizia mantak tawh kitelna kinei thei ta a, tua kitelna ah Nelson Mandela in a ngah tak teh Bishop Desmond Tutu pen “ thuman leh mawh kimai sakna ding zon khiatna, Truth and Reconciliation Commission ah Chairman dingin zaa pia hi. Tua komision hangin South Africa gamsung ah a beisa a lungsim natna leh supna baina tampi mawh kimaisak uh a, gam leh minam khantohna ding masuanna kipatna hong suak hi.\nBishop Desmond Tutu na sepna hangin 1984 kum in Noble Prize kipia hi. Biakna nasem mite hangin minam bup in suahtakna leh khantohna tampi piang den hi.\nPrevious: India gama Rs. 500 leh Rs. 1000 thu atheihhuai tomkhat ~ Thang Khan Lian\nNext: Singapore ah Samsung puansawpset khat meikang ~ ZD


url: =Lenlai Tanlai lakhui bawlpa Haupi tawh holimna :: ZOMI DAILY\nposted on 3 September 2018 at 5:25 pm Lomkholna: News, ZomiQuavadis\nZQ : Nang leh nang nong kigen thei pak phot dia?\nHP : Kei pen Haupi ciin hong kisam, ka minpi bel Jerome Dal Hau Kap hi. Ka pianna khua pen Zozaang hi. 1979 kum in suak ingh. Ka pa pen (L) Kiim Khaw Gin hi. Neekgen beh hi ungh. Ka lungdam.\nZQ : Music leh la huang sungah bang hunin lut kipan na hia leh?\nHP : Music leh la pen ka neu tunga kipan ka uuk leh nuam ka sak mahmah khat hi. Ka lawmte tawh 2005 kumin Dragon Music Band khat na kipan ungh. Hih band sungah a kihel teng pen a nuaia teng hi.\n1. Piang Lian, 2. Kai Kap Pau, 3. Dal Kap Sang, 4. T L Muangpi, 5. Ngawn Khai, 6. Thang Khen Lian Mang leh khangno pawl khat. Khatvei khua ah nasia takin Stage Show bawl ungh. Tua khit ciang Falcon Band tawh kithuah in “Lenlai Taanlai” lakhui pen 2008 kumin bawl ungh.\nZQ : Tua na lakhui uh ken zong na lei kha ingh. Zaaknop sa mahmah ingh. La na phuak ngei hia?\nHP : Phuak kawmkawm mah ingh. Tam bel phuak nai keng. Lovesong = 20, Gam itna la = 5, Gospel song = 60, Choir la = 10, Nulehpa ngaihna la = 4, Secular song = 10 cih dan teng hi.\nZQ : Na laphuahte nang sa pah maw?\nHP : Kei sak zong om, mi sak zong om, kei theihpihna om lo a hong kisak sim sak zong om. Midangte hong sak sak teng pen a nuaia bang hi.\n1. Kapno – Nong sang zo diam?\n2. Nu Toih – No No No\n3. Zambawi (US) in dawng 4 hong sak sak:\na. Nung hei ken,\nb. Itna khah khia in,\nc. Suan neelkai,\nd. Na deihna hong hilh in,\n3. Idol Cinpi – Etlawm Zogam\nZQ : Tua leh tua nong gen tengin nang tungah ngetna omlopi in sa uh cihna maw?\nHP : Hong ngen zong om mah uh e. Hong ngen lo zong om. Nget lohpi a hong kisak sim sak ciang ahileh na sa giugiau ingh. Kisimmawhna leh kibawlsiatna in ngaihsun ingh. La phuah pen baih lo hi. Dawng khat bek zong nitampi zan tampi kibuaipih hi.\nZQ : Tua bel hi peuhmah inteh. Ci dihdih leng nang bang Music lam uuk pen?\nHP : Rock Music mah nuamsa pen ingh. Dragon Music band ah a lead tum kha zel ingh. Nuamsa ingh.\nZQ : Tulaitak lakhui thak na bawl laitak cih thu na za ingh. A lakhui thulu bang a hia?\nHP : Hi mah. 2019 beima teitei in zawh sawm ungh. A lakhui min pen Dikna leh Hoihna hi. Ko nupa leh Znemcing in sak sawm ungh. Hih lakhui thak bawlna ah hong buaipih SK Pianglian leh TL Muangpi tungah ka lungdam mahmah hi. Mipi inzong tha nong piak ding uh lamen ingh.\nZQ : A dang gen nop na nei lai hia?\nHP : Nei lai mah ingh. Studio vaiah hong makaih masa leh hong pantah SKPianglian tungah lungdam ingh. Sumlehpaai akipan a hun tampi hong pia in hong buaipih hi. Ama tungah ka lungdam mahmah.\nZQ : Aive, amah zong Bass tum siam a minthang khat hi mete.\nHP : Hi mah. India lamah Mizote in limzat peuhmah uh hi. Ei Zomi sungah zong kinaakzat mahmah hi. Topa’n zangh semsem ta hen. Lungdam, Zomi Quavadis\nPrevious: A thupi thu (4) ~ Job Cinpi\nNext: Mizawng nam leh Mihau nam kilamdanzia thu (7)


url: =Daniel 3 | Siantongluan.net\nDaniel 3 |\nKumpi Nebukhadnezzar in a tun pi sawmkua a sang, a vailam pi kua a gol kham milim golpi khat bawlsak a, Babylon gamsung Dura zanglei-ah a koih hi.\nKumpipa in a milian khempeuh, kumpi tapate, gam ukpite, gam ukpi huhte, mangpite, sumkem mangte, thukhen mangte, khuapi uk mangte leh milian dangte khempeuh, kumpipa milim bawl apna-ah a paikim ciat dingin sapna thu a pia hi.\nTua ahih ciangin tua mangliante khempeuh milim apna dingin milim mai-ah a ding uh hi.\nTua ciangin nakpi takin taangkona khat kibawl a, "Minam tuamtuamte leh paunam tuamtuamte khempeuh aw!\nPeengkul ging na za ding uh a, tua khit ciangin tamngaite, laia lasakna gingte, harp lasakna gingte, gawsemte, leh tumtheih a tuamtuamte a hong kitum ciangin Kumpi Nebukhadnezzar koih kham milim mai-ah kunin na bia ding uh hi.\nA kunlo, a bialo peuhmah thakhat thu-in mei phualpi sungah kikhul pah ding hi," a ci hi.\nTua mah bangin minam kimte, minam tuamtuamte leh paunam tuamtuamte khempeuh in tumtheih gingte a zak phetun kunsukin Kumpi Nebukhadnezzar kham milim koih a bia uh hi.\nTua ciangin Babylon mite pawlkhat pai-in Jew mite a heksim uh hi.\nAmaute in Kumpi Nebukhadnezzar kiangah, "Kumpipa aw, na khan sau hen!\nKumpipa in, tumtheihte a hong kitum khit phetin mi khempeuh kham milim mai-ah kunin bia ding uh hi, ci-in thu na pia khinzo hi.\nTua milim mai-ah kunloin, a bialo khempeuh mei phualpi sungah a kikhul ding ahi hi.\nBabylon gam a khen liante a uk dingin na koih Shadrak, Meshak, leh Abednego a kici Jew mi pawlkhat a om uh hi. Amaute in kumpipa thupiakna a mang kei uh hi. Amaute in na pasian bia nuamloin, na milim koih mai-ah a kun nuam kei uh hi," a ci uh hi.\nTua thu hangin kumpipa heh mahmah a, tua mi thumte ama mai-ah a kipaipihna ding thu a pia hi.\nAmah in, "Shadrak, Meshak, leh Abednego-te aw, ka pasian bianuam loin, ka kham milim koih mai-ah kun nuamlo na hi uh hiam?\nTua ahih ciangin tu-in peengkulte, tamngaite, laia lasakna gingte, harp lasakna gingte, gawsem, leh tumtheih dang a gingte na zak khit phet uh ciangin kunin milim na bia ding uh hi. Na biak kei uh leh thakhatin mei phualpi sungah hong kikhul ding ahih ciangin a hong honkhiazo ding pasian omin um na hi uh hiam?" a ci hi.\nShadrak, Meshak, leh Abednego-te in Kumpi Nebukhadnezzar kiangah, "Kumpipa aw, hih thu kong dawng kei ding uh hi.\nMei phualpi sung panin a hong honkhia thei pasian a om leh ka biak ka Pasian uh hi ding a, na khutsung panin a hong honkhia ding hi.\nKumpipa aw, a hong hotkhiat kei zenzen leh zong, na pasian lah ka bia tuan kei ding uh a, na kham milim mai-ah zong ka kun kei ding uh hi, ci-in theita in," a ci uh hi.\nTua ciangin Kumpi Nebukhadnezzar pen Shadrak, Meshak, leh Abednego-te tungah heh mahmah ahih manin a mai a san pempam hi. A sat ngeinazah sangin a zah sagihvei a sazaw mei phualpi a cih dingin a mite thu a pia hi.\nTua ciangin Shadrak, Meshak, leh Abednego-te a hencip ding leh mei phualpi sungah a khul dingin galkap thahat khempeuh thu a pia hi.\nTua ciangin amaute puanak leh puantualpi silhsa leh lukhu khusa-in hencip uh a, mei phualpi sungah a khul uh hi.\nBang hang hiam cih leh kumpipa thupiakna kinawh lua mahmah a, mei phualpi lah sa lua mahmah ahih manin a khulte nangawn meikuang in hullum hi.\nTua ahih ciangin Shadrak, Meshak, leh Abednego-te hencipsa-in meikuangpi laizangah a kiasuk uh hi.\nTua ciangin Nebukhadnezzar in lamdangsa mahmahin a ding vat hi. Amah in a thudotte kiangah, "Mihing thum hencipsa-in mei phualpi sungah khul hilo ihi hiam?" ci-in a dong hi. Amaute in, "Hi mah hi, Kumpipa aw," ci-in a dawngkik uh hi.\n"Tua ahih leh bang hangin meikuang sungah mihing li a kawi paipai mu ka hi hiam? Amaute lah kihenciplo a, liam zong liam tuak beeklo uh hi. A lina penpa hoh pasian-te khat tawh a kibang hi," ci-in a dong hi.\nTua ahih ciangin Nebukhadnezzar zong mei phualpi kong gei-ah paito a, "Shadrak! Meshak! Abednego! A lianpen Pasian nasemte hong paikhia un," ci-in a sam hi. Tua ciangin amaute zong thakhatin a hong paikhia pah uh hi.\nKumpi tapate, gam ukpite, gam ukpi huhte, leh kumpipa thudotte khempeuh kikhawm uh a, mei in a katloh mite a en uh hi. A sam uh zang khat beek mei in kanghullo a, a puan uh zong kangloin meikhu gim zong a nam beek kei uh hi.\nTua ciangin kumpipa in, "Shadrak, Meshak, leh Abednego-te Pasian phat un. Amah in a vantung mite sawl a, amah a muang ama nasem hih mite a honkhia hi. Amaute in ka thupiakna mangloin, amau Pasian longal pasian dang mai-ah kun nuamlo, bia nuamlo uh ahih manin mei phualpi sungah khul ding a utzaw uh ahi hi," a ci hi.\n"Tu-in minam kimte, minam tuamtuamte, paunam tuamtuamte, mi khat peuhpeuh in Shadrak, Meshak, leh Abednego-te Pasian gensiatna kampau a om leh kibanengawp ding a, a inn uh kisuksiatsak ding hi, ci-in thukham ka bawl hi. Bang hang hiam cih leh hih bangin a hon thei pasian dang om peuhmahlo hi," a ci hi.\nTua ciangin kumpipa in Shadrak, Meshak, leh Abednego-te Babylon gam khen liante-ah a golzaw ukna za a pia hi.\nTedim Lai Siangtho / Laibu: Daniel 3


url: =Siama Cingkok Bangkok ah zato kahkikvai thunget cialna :: ZOMI DAILY\nposted on 30 March 2015 at 9:16 am Lomkholna: News, Zomi\nAbeisa nung kum sungin S/m. Cingkok damlohna hangin Bangkok ah zato kilak in a vakuanna ah akua matek in thungetna leh panpihna hangin Topa in noptuamna tampi ong ngah sak hi.\nDr. Cingkok pen zato ah ki vel ( check up ) bawl kik dingin 23 march 2015 ( Monday ) ni in Yangon pan Bangkok zuan in ong kuankhia uh hi. Bangkok atunmaa un vanleng tung pan in khensatna khat ong nei a, amaa damloh natawh kisai in zatui tawh kikep ding pen ngaihsun nawnlo in Topa in ong damsak ding hi, cih upna khat ong nei hi.\nBangkok zato ong tun khit uh ciangin Siavuan ten check up abawl uh leh anatna pen ong kipan kik nuampian ahih lam ong mukhia uh hi. Dr. Cingkok in zatui tawh kisai bangmah zat nawnloh ding khensat ahih na tungtawn in Chemotherapy (dat-ken) ding zong ngaihsun nawnlo a tulaitak in emergency ward ah om hi.\nTua ahih manin Dr. Cingkok sanggam te in abeisa hun sung a ih thungetpih nate lungdam ong koh ban vuah tu in zong mimal khatciat in Topa’ tungah thungetsakna lunggulh uh ahih manin hih email tungtawn in thunget ong cial ing. Lungdam.\nDr. Cingkok sanggam te’ tang in,\nPrevious: Zolai Simbu Bawlzia ~ H. Gin En Cin\nNext: Hello Tedim (4) ~ Hau Za Cin


url: =Tope la! 4ºeso pack eleve + livret andalucia 21 - Librería papelería Atenea\nTope la! 4ºeso pack eleve + livret andalucia 21.


url: =The night and the day paradigm ~ Dim Lun Zam :: ZOMI DAILY\nposted on 13 February 2018 at 10:57 am Lomkholna: Biakna, Dimlunzam, News\nTuani pen thusin bang mah neilo. Ahihhang, zan kimlaitak in, ka Siapa ka lupna khan ah ongpai in a hong phong hi.\n“Ong pai o, I thu sin ding hun ong tung ta in apualam ah pusuak khia dih ni” a hong ci hi. A khang mulong ka hih manin, dihdih sa pian na pi in a cih bangbang ka mang hi. Mualbo tung khat ka tun dong uh khuamial sung ah ka paipai uh hi.\n“ Lawm, sun leh zan koi masa zaw a leh gen dih o” ong ci leuleu. “Sun ong om masa in sun hun a bei teh zan ong kipan hi lo ding maw Sia” ka ci hi.\n“ Tu a na muhdan pen leitungmi khempeuh muhdan leh theihdan hizen ai ve. Ahihhang, Pasian in tuaci ngaihsut lo.”\n“ Bang na cih nopna ahia Sia?” ka ci kik hi.\n“ A zenzen in sun khit teh zan ong hi leh bang ong hi ding ahiam cih leh khuavak na pan khuamial ong hi ding. Na khempeuh mial semsem ding hi. Na khempeuh amail na lam ki manawh tek ding a, leitung vai mahmah ding hi. Leitung vai cih pen, khangno na pan tekna,guaina ah, atan na pan amial ah, thahatna pan thanem na ah ong hi ding a, nuntakna pan sihna pen lamtawp a hong hi ding hi.\nPasian in leitung khempeuh abawl laitak in, sun pan zan ah hi lo in, LST sungah, “There was enening and morning..nitak pan zingsang… hi. Ni khat I kipatna pen nitak pan hi. Tua ahih man in zan tawh nisim ki pan hi.\n“Tua hang a hi ve maw, Jews te holidays pen peuhmah pen nitak pan in ki pan se.”\n“ Jews te holidays bek hi lo e, LST sung khempeuh a ni khempeuh nitak tawh ki pan hi ei.””Nisim pen nitum hun pan ki sim ta hi.. Leitung mite pen khuavak tawh ki pan, Pasian a pen nitum pan ni suah hi in ki lehbulh hi. Khuamial pan khuavak hi. Leitung tate bel khuavak pan khua mial maw. Pasian tate zong zan pan sun ah ki khin uh. Piangthakna pen khuamial sung ah pan mah ngah uh a, khuavak sung ah ong tuan uh hi.\nTha nemna pan thahatna, lamet beina pan lametna ong nei thei uh, ki suan na pan lungsim no suah kik na, kahna pan lungdamna ah, sihna pan nuntakna ah, cihte ah hong ki khin uh hi. Zan hun pan in pan le cin, hong kheng khin leh phal ong vak ding hi. Tua ahih man in, Pasian thusim om bang in nungta le cin, na nunsung a aom khuamial te pen ong vengveng ding a, khuavak sung na tung ding hi.”\nTua bangin thu hilhna ong neih kim lai tak in zan hun khuamial mekmak teng ong beibei a, phalvak ding ong ki pan ta hi.\nThe mission: Bangci bang khuamial na nei hiam? Launa, mawhna, haksatna tuam tuam tawh na ki tuam kha hiam? Tuni in, tua pan in ong ki khel in la, khuavak ah ong lut in.\nGenesis1:3-5; Ephesians 5:8; !Peter 2:9; 2 Peter 1:19, Cahn’ day 15; Dim Lun Zam\nPrevious: A lungngaih huai kum 70 Zomi Namni; 71th Union Day\nNext: Vondeih Kep Ding – 133 (Dimno’ Pa)


url: =Pa Pan Tapa\nKa ta aw,\nA sawtlo in tangval pah ding na hita hi. Na neulaiin ‘ka liat ciang’ na cihcih hun a sawtloin hong tung ding hi. Tua hi a, hih lai ah na liat ciang na zat ding, kei zong ka khangno laiin hih bang thute hong kihilh hileh, ka cihcih teng kong hawm nuam hi. Limtak na ngai in la; na lungngai dide in.\nTuni in Lai Siangtho in khangno hun bang hi a, bang ci zatding a cihte hong gen kik sawm ka hi kei hi. Tuni in kong gennop thute pen keima nuntakna sungpan ka sin thute leh ka khangualte tungpah ka sin leh ka theihte vive hi ding hi. Pilna masa sak in. Bangbang na lunglut zong in pilna hong masa sak in. Leitung ah i neih i lam i mangsak zong in i pilna i theihna pen a mang theilo khat hi bilbel hi. I pilna pen i neihsun leh ei a, kei a i cih theih sun zong hipah hi. Bang hiam hiam cih leh nate leh vante in sawtto loin, i nuntakna ah manphatna tam neilo uhi. Pilna in khuapite lam in puah a; pilna leh thutheihna in na nuntakna baihsak ding hi. Na khangno hun pen a tamzaw pilna sinna hun ahihi. Nidang ciang na hun kicing nawnlo ding a, na manlah ding hi. Hih hun sung in na school laibute bek hilo in laibu tuamtuam sim in; a tam thei pen sim in. Hihte ka gen ciang in laibu sung bek ah pilna om hi a ci ka hi kei hi.\nPilna leh theihna i nuntak sung a ding a manpha thute pen i kiim i kiang pan zong tampi muh ding leh theih ding om hi. Na lawm na gualte, na innkuanpihte (kei bang, a gentehna in), na siate, thugen mite, nasem mite, lokho singpua mite, zum nasemte, sumbuuk bawlte, summeet bawlte, van zuakte, cih bang in midang khat peuh tung pan in sin ding thuhoih om teitei hi. Tua man in kuamah deidan leh simmawh leh thupit bawl tuam nei kei in. Amaute tungpan bang sin ding, theih ding nei ka hiam ci’n zong zaw in. Mite nuntakna na kin a, na kan ciang in; mite’n nang zong hong kin ding uh a, lawm na hau ding hi.\nPilna leh theihna na zong ciang in a manpha ding leh a kisam dingte limtak ciamteh in. Thu leh la nang a ding a hampha bek hiloin na veng na paamte a ding in a manpha hiam, amau a ding in siatna hiam cih kantel in. Na innvengpa siatna ding leh supna ding thu peuhma in nang zong hong susia ding hi. Pilna maanlo; hauhna maanlo in bangmah thupi go (legacy) nusia lo ding hi.\nItna nei in. Zomite pen Christian kici napiin zi ding pasal ding a zong uh ciang in a itpen leh ngaihpente sang un, a kilawm leh a kituak ding in kizong uhi. Jesu in a kituahpih ding a kilawmpih dingte bek hong teel leh bang i suak zen tam! Nang tua bang khialna na bawlloh na ding in, thu khualna leh thumuhna tawh itna zong in. Nungak hong ngai khempeuh in hong it kimlo ding uhi; a kisam zaw in, nang na it ding khat theitel zaw in. Na it ding nungak zong teel masa thei hi teh. Lunglut bangmah a neilo nungakte peel in; sinnop theihnop a neilote naih vet ken! Women without any kind of hobbies are also often without any hope! Pasal neih ding bek a thupi sak numei in kiteenna a man ciang in a zo khin kisa in, bang mah dang a nuntak sung in sep ding bawl ding ngaihsun nawn vetlo a, a nuntakna ama a ding bek in zang hithiat in bangmah manphatna neilo hi. Na it nungak in nang hong it leh mi hampha na hi a, na pilna, theihna leh siamna tengteng tawh tua na ki-itna uh khosak in keem in. Itna sang in manpha zaw omlo hi. Na pilna tawh itna zong in.\nNa itna pilna tawh zang in. Na pilna, siamna leh hamphatnate nang a ding kia in na zang theih hi. Ahizongin tua bang nuntakna in manphatna neilo hi. Nang mah leh na innkuanpihte nopsak nading leh hauh na ding bek in na pilna siamna na zat leh angsungthei mi na hi lel ding hi. A taktakin tua bang nuntakna in a to a kho ding nuntakna hilo. Khangkhat, khangnih kaan lo ding hi. Na innveng na innpaamte in na hoihna, na hauhna, na pilna, na siamna hong hamphatpih theih keileh na neihloh hoihzaw ding hi. Itna tawh zong in, itna tawh a piakhia mi in mi hampha ahihi.\nIn short, keep away from promiscuous women, drugs and alcohol, bad literature and bad company, then you’ll be fine. Listen to your heart, when in doubt.


url: =Miranda Huang Taipei Sex Scandal (22 min) - Mature Video | PussySpace.net\nMiranda Huang Taipei Sex Scandal - 22 min\nTags: mature scandal milf sexy thai cougar hot miranda huang taipei sex scandal\nUsers rated the Miranda Huang Taipei Sex Scandal videos as very hot with a 80.02% rating, porno video uploaded to main category: Mature. You can watch more videos like "Miranda Huang Taipei Sex Scandal - 22 min play Thai Cougar" below in the related videos section or try navigation by tags.\nNgan 98 Sao Bang Em Nay\nBasang basa ang pekpek ni pinay new\nSearches Related: amazing massage tuk tuk patrol thai chick gets filled messy load give blowjob may thai asian wife forced suck friends dick while titty thai whore begs polly pons\nFemale, 11962 viewers5h 45 min\nCoupel, 8009 viewers1h 25 min


url: =Tai Nih A Pai Zomi Numeite\nMonday, 29 January 2018 18:22\n~ By : Hang Khan Lian | Jan 18, 2018 (Singapore)\nTuma kum 100, Leitung galpi masa lai in ihPu ihPa Zomi pasal tingteng 1033 galmai nawk lianding ahihloh hang, galvan seng ding leh a thaanghuaiteng hahsiang dingin tuahunlai aa ong uk Mangkang Kumpite vaihawmna tawh Europe gal maitang tengmah ah va kuankhia uh aa, Piantit pai ci-in ih minthangsak mahmahhi. Gunkhawm (Kalaywa) nuaisiah puapialna om ngeihetlo kawmkal ah hihvai ong omciang, ki patau mahmah, a hingman dingzah in kingaihsun ihhihman in, a kikhakhup tawh, a kivuibawl tawh, innluahdingte bang kipaisak ngamlo bek hilo in, tapa khat bek a nei tadang a nei nawnlodingte bang khang kibotsat ding launa tawh a ta sang a pa a paizaw zah ihihi. Lungsim nangawn aa ihgeel zawhhbatlohna gam ah kuan khia ding cih pen tua hun lai in a kingaihsun zo mahmahlo ahihi.\nTuabang in pasal tingteng mun leh mual theihlohna, pau leh haam theihlohna, galmai samai ah ong kuankhiat uhciang, leitungbup uknuam aa kipan a khangto gam ah a tul aa sim ava tung ihihman in, ihmuhna, ihzakna, ihtuahkhaakte in a kuankhialote tawh ong kilamdangsak pah in, athuneupen ah puansilh nikten dan bek zong siamlawh khantoh lawh ihihman in, ihkiim ihpaamte sang khuamu masa zaw ihsuak hi. Topa ong gelsakna hi aa, a sihlawh, a manlawh ih om phial ahizongin, a vekphial mah in ong tunkik uhciang, lungsim ngaihsutzia bek zong kipicing tuampah kici theihi. Mikhangto khinte ngaihsutzia, lungsim puakzia, nasep zia, sum leh paai zonzia ava mu a va thei, ava sin uh na hi gige hi.\nIh theihloh kal nangawn aa ong pantah khol Topa Pasian tung ah lungdamna ihko hi. Tu in kum 100 ong cingta hi. Piantit pai zawh kum 100 khit ciang:\nZomi numeite a lomlom in inn nasem ding in paikhiat laitak hi aa hoihtak in kankhiazo hilehang a tul aa sim ki om tham in ka umhi. Tua nangawn Tedim kampau Zomite bek ahihi. Singapore khuakhat bekbek ah tul aa sim naih mahmahta dinghi.\nHih ih numeinote pen tuma kum 100 lai ihpu ihpate hunlai zahmah phial in pau leh ham, mite nuntakzia, siamna leh pilna masuan aa ong paikhia hihetlo uhhi. Kawlgam kumpi ginatloh luatna hang aa piang nuntak hamsatna hang aa mi inn aa nasem ding, innteng ding aa ong paikhia uh hi aa, pilna tawh na vasem ni cih hilo in thatang tawh sum thalawh ding aa ong kuankhia uh ahihi.\n“Innteng” ihcih mah bangin a kitheihpih ngei hetlo innkuan khat tawh, mothak lah hisamlo, pau leh ham kithei lah hilo, meltheih ngeibek lah ahilo innkuan khat tawh inn khat sung aa tengkhawm hi uh aa, a tuncil lam banguh lungneu, lungzuang aa nisim a kapkap uh ahihi. Amel hoihna uh, athacinna uh, a cii asa zolna uh, a cidamna uh in zeetna a zolzol, vankham puasim abang uh hilai hi. Nuntakna hamsat luatman ahihi.\nVa genpih, va kuppih hilehang amauzong khitui mualtuangsa in nui bek uhhi. Khatkhatte kisim mawhlua ahihman in amau leh amau nuntakna a beisak, gui awk, innsang dawn pan aa lengkhia cihbang om aa, a sihdong aa kibawlsia dong athuak zong ih omkhin hihang.\nA phutkhaak uh hamsatzia gen zawhding hilohi. Piantit paite aa tawh tehkak theih ding zong hilohi. Adang takei leh Piantit paite a lom in om khawm uh aa, lunglen cih omlo zawdeuh ding, aduhduh uh huanthei, nethei, thu leh la, lunglenna kikum khawm thei zawdeuh laiding uhhi. Hih ih numeino inntengte pen ong tunzawh kha 6 kha 7 sung kua mahtawh kimusaklo, kiho saklo, khasum ngahlo uhhi. An nangawn a kham a ngahloh ni uh tamtuak aa, zankim aa ihmu kha pan zingtung phalvak aa tho, ihmut ciim ing a ci kuamah omlo uhhi. Simmawh veve Mangkangte simmawh noptuak zawdeuh aa Sennupite, Vainupite, Zomi nupite simmawh vanglak noptuak hetlohi.\nSente, Vaite simmawh bel thuakzo zawdeuh ing. Kalungtang bawhsat ong bangsak, kasin hinglai ong khu sak, a lu leh a pum kakhennop honkhat in hih a mipih numeino teng a simmawh pau niloh teng ahihi. Ih sanggamnu Piang Ngaih Don ong kithahsak sungin hon khat in fb pan amau muhna, upmawh atuamtuam simmawhna kammal vive ong gelhkhia uh aa, khat bangin, “Kei zong Singapore ah na sem ngei ing in, Singapore aa inntengte a inntekte luppihloh khat zong omlo dinghi” ci-in aki luppih sim ama kiang aa report kipia, numei ginalo kizuak makai bangliang in ong gen aa, “Kawlgam aa, na khutnuai aa nasem, lai-atte na bawl bang aa kibawlsa nahiam” ci-in ka dawngkik kha dektakhi.\nIh gennop bulpi in a bangding aa kisimmawh sawnsawn sese ihihiam? Ih nuntak bang kilamdang luanai ihihiam?\n“Innteng” cih limlim kisapnading aa deihhuaipen hilo ahihman in, kei bangin bel “No pen mihauteng in no om nading inn hoih nono na lei in, amau sun thapai nasep vakuan uh in, tua amau inn hoih nono teng aluah aa om, innteng taktak na hizaw uhhi ci in thapiakna in ka neihi.\nIh nuntakzia ihlaih zawh masiah ih ngaihsutzia, ihsan zia laihzo lehang puaknop tuam hi. Thusia teng ihkaihkhopna lam in ihgennop bulpi ih tunkei dektak hi.\n2017 kumbul lam in Zomi Innkuan Singapore Makaipipa in, innteng numeinote kiang ah viber tungtawn in dotna khat ong khahkhia aa, “Tulaitak leh abeisa aa Nu leh Pa inn aguan, inn a lamsak bangzah ih omhiam?” Ong cih leh, tawm vei sung in 25 bang ong phaziau hi.\nJune 18, 2017 Pate’ Ni mah in kikhawm aa ongpaite tung ah “Pate nusiatsa bangzah ih om aa?” kacih leh 30 kiim khawng ong pha uhhi.\nHih thunihte tungtawn in ihgen nop ihkikum dinghi.\nZomite pen tapasal (pasal) a thupisak mahmah ngeina a nei minam khat ihihi. Bangzahta in numei pasal liangko kikim nading, Biakna lampan ahi aa ngeina lampan ahizong ih kikupkup hang beh leh phung tawh om ihihman in, kikalsuan beh zo peuhmahlohi.\nTapasal aneilo numeite a pasal si leh a nuakiksak ngeina neite ihihi. A pasal tawh a lamh neih leh lam nangawn kipialo zahdong ihihi.\nTanute inn leh lo gamh luahsak ding ci aa ihkikup hang, behdang phungdang khat tawh ong kiteng hileh cihna mun ihtun ciang kikup beh theihin om nawnlo hi. Pasian ong piaksa ihngeina zuihsa khat hizel ahihman in ngaihsut, khensat hamsa mahmah zel hi.\nTapa a neilote a pasal a sihleh a nung lamte’n a kivuini mah in ciahpih kik aa, tulamlam teh tuataktak bel hehpih huai, cikziat huai kisa ciatsam ahihman in, a Zi in pasal dang a neihkik kei leh a sihdong omsak lehang cihciang kisangzo mialmial hi. Tanu bek a neih leh zong a tanu pasal neih dong om thei buangleh cih ciang ahihi.\nTua khitteh ee, tua inn leh lo kua in ngahding? Cih dotna a omteh, a beh a phung in ngahding cih hiziau aa, sung aa piang tanute’n ngahlo in a gamla aa behpa khat in ngahding himawk hi. Hihval kisuan beh zolo hi. Pupa’ ngeina cih hiziau hi.\nHizahta aa palsat zawhloh ding ngeina kawmkal ah, sandan athak, pomdan athak khuavak thak khat ong taang khia hi.\nTul aa sim sum thalawh innteng ihcihte a vekpi phial in nu leh pa vaak, nu leh pa inn leh lo lamsak, sanggam ulehnau pilna sinsak, pa om nawnlote pa taang aa matang, nu om nawnlote nu taang aa gamtang ahi uhhi.\nAmau tangthu dong lehang lunglut huai mahmah uhhi. Innkuan bup, unau bup aitaang aa kipia khia, sanggam teng sang kahsak, boarder koih, college kahsak, Laisiangtho sang kahsak, zanglo leisak, bawngkap leisak, innlam nasep khat kipat zawh nading sumbul zonsak, sanggamte Malaysia, Thailand ah om, sum thalawhna kician neilo huhkul, innlam aa te damlo zato kah, sum leitawi lohzo nailo, sanggam pasal kician, a gina mel omlo, nu leh pa tekta nasem zolo, nu leh pa kikhen sanggamte ending omlo, nu leh pa jubilee laksak…cihbang hi uh aa, a ngah sunsun uhzong a zang ngam, a duh uh zong a ne ngam hilo uhhi.\nKhakhat khatvei bek a pusuak thei tamzaw uhhi.\nHizahta aa a kipiakkhiat uhhang, amau lian en hilehang laitan sangpi a sin uh hilo uh ahihman in simmawh lam aa late aa ding simmawh huai mah uhhi.\nAhihhang amau tawh sunglut in nungta khawm taktak lehang simmawh nading malkhat zong omlo, phaakzawh hetlohte ahi uhhi. Nu’ taang Pa’ taang aa ong kuankhia ahihmah bangun angah sunsun uh atam hetloh hang hum tinten, sik tinten, gil gaak liang mah in ciil thei uh ahihman in zatcing sak mahmah lel uhhi.\nMihau, mipilte innsung zekpi ahihmah bang un vanhoih vanthak khempeuh zangthei, lenthei uh aa, anlim nono huanthei in, atawmpen mangpau, senpau tawh a utteng uh gentheilel uhhi.\nAkhangto khinte innkuansung omzia, tate pattah dan, lenglado dan, tutdan khawldan, innsung siangtho sakdan hici zaw leh cih omlo zah in ongthei uhhi. Hihteng bek zong a sin aa kuansak ding hilehang sum tampi beikul ding ahihi.\nAsum apaai ding naneihzawhnak uhleh natate a pantah theilua ding, anlim nono a huan theilua, innsung innpua a siangtho sak, mipil mihaute zia a bangsak theilua uh ahihi. Pasian in Zomi numeite ong pattah sak nahi gige hi. Asawtlo in amau sinkhaak, tuahkhaak teng Zogam ah zong ihzat hun ong tungding hi.\nTu aa te sang aa athupi zaw pawlkhat om lai hi. Biakna lam\nInnteng numeino pawl khat pen ZIS ong kikhop uhciang inn aa a naucinte uh ong keng thei uhhi. Nipi sang kahsak uh aa, alawmte tawh latom nono, Laisiangtho taangtomnono sakhawm, simkhawm uhhi. Nuam samahmah uh hilaihi.\n“Anu apate un phal uh maw” kacihleh “Phallua kisa Christian suaksak un, ong ci uhlai ei” ci uhhi. Hihtung pan aa ka muhkhiat khat in Singapore aa milian, mihau, innteng cialzo inn 500+ bang aa om ihihman in, ei’ tungtawn in a nungta Pasian ong mu uhhenla, Christian ongsuak le uh, hih valkaan aa Mission nasepna hoih omlo, hih valkaan aa Pasian Thugen theihna kongvang kihong omlo cih ong musakhi. Thu umlote tung aa Mission Thu pulakzia a siam athei, a semtakpite’n thusinna ong neihpih thei le uhteh lunggulh huai, iplah huai, pammaih zong kasahi. Pasian ong deihna khat hi mahmah dingin zong ka umngam lelhi.\nTu in ahihleh akhauh mahmah beh leh phung ngeina nei Zomi innkuan 1000 kiim bangin tanu tapa khenna lungsim pua nawn kei in ka umhi. Go leh gamh aa ihneih, ih kisaktheihpih mahmah inn leh lo cihte tanute luahsak lohding kamkek ngam nawnin ka um kei hi. Amau lamsa ahihi.\nSanggam pasalte mahmah in zong amau sangkahsak, pilna sinsak, gualtung a tuangsak a sanggam numeite, simmawh, haza ngam in ka um keihi.\nIh Zongeina cihcih, numei pasal khenluat ngeina, beh leh phung thupisak luat na suangtum- lungtang, thusiamna, kipiakkhiatna tawh ong satkham uh ahihi. Mipil misiamte laihzawhloh, cihna ding atheihloh uh hih ngeina hoihlo pen upmawh hetlohna lampan ong lumlet ziau ahi uhhi.\nTuatengmah ka lunghimawh ahihman in, “Tu aa na inn lamlamte uh no numei nahih uhteh, luah khalo ding cih na thei uhhiam?” ci-in kadong hi. “Thei mah ung” ong ci uhhi. “Na sanggam pasalte un luahding aa no bang numei dang khat ong ki innteksak dinghi, nathei uhhiam?” nangawn kacihi. “Theimah” hilel hi.\nGamsung gampua ong kisimmawh pau luatna te ee leh, kacihleh, “Ka Nu ka Pa uh innlum lolum aa a omding, a gil uh vah ding, ka sanggamte uh mipil misiam suakding” ong cihsan ziau uhhi. Ko tuate tawh buailo! cilai uhhi.\nSia JM Paupu in, “Na hihna uh ong kigen leh na hihna uh ahihman in dawn kik kullo aa, na hihlohna uh ong kigen leh na hihlohna uh ahihman in awlmawh kullo hi” ci hilo hiam, hilai!\nIh miinam bup kalsuanna ah, tangtawng aa kipan Pasian’ ong gelkholhsakna khat om niloh cih kician kasahi. Tuabang aa Pasian geelna sung aa gamtangkhate, Pasian’ zatte tawh nuntakkhop zong nuam kasa aa, tuate tawh ihnek bangbang ihhawm thiamthiam zong lim kasa hi.\nKobel ong kikoko tawh kahnuih pilhpelh kawmsa in hih la na awiawi ung\nLungkhamnate ahon tuamciang, Kipahna nate ahon beiciang\nKazuihsiam ahilo tuanglam kazuih lai in, Ka Topa in a hong sinsak na hizaw\nHonpi nate ka gelciang in,Kei mah lelngel in theihsiam a haksa ngei Hizong kei aa ding a gualzawhna leh Amah muanding hong sinsak ahizaw.\nKan zawhlon aa kangaihsutte, Palzawhloh aa ka ngaihsutte, Amuannate ka muhna ding hizaw, Amah aa ding ahaksa omlo ee.\nA mipihte aa kipan,a inntekte dong in a etneu, a simmawh, a koko, a kipii muh hetlo Zomi numei inntengte leh sihna dong athuak ihsanggam numeite hih kong laigelh khiat tawh zahtakna kapia hi.\nNote in Pasian gelna sung aa vanzatgilte na hi uhhi.\nA Minpu Lel A Khristian!\nZu Ka Dawnkei!